Акценти от пленарната сесия на Европейския парламент Брюксел 31 януари - 1 февруари 2007 г.
2007-02-02 - 12:53
Тържествено слово на Президента на Република България г-н Георги Първанов
Държавният глава на България г-н Георги Първанов произнесе тържествено слово в ЕП по повод присъединяването на България. Президентът каза относно затварянето на трети и четвърти реактор на АЕЦ Козлодуй, че България би приела нова партньорска проверка, която да се извърши със съдействието на всички органи, които имат отношение към ядрената енергетика. Той подчерта, че България се придържа към това, че договорите трябва да се спазват и изпълнява своите ангажименти."Ако има воля да се оцени сложната ситуация в региона и заплахите за отделните страни в това число и за България, решение може да се намери в рамките на Договора като се позовем на Член 36", каза г-н Първанов.
Президентът на Румъния също говори в ЕП
Допълнителната пленарна сесия започна със слово на президента на Румъния г-н Траян Бъсеску. Той увери членовете на Европейския парламент, че Румъния няма да намали усилията си след приемането й в ЕС през януари 2007 г. и добави, че всички осъзнават, че истинският процес на интеграция тепърва започва. "Този процес е дългосрочно усилие, което трябва да се направи в самата държава не само от страна на институциите, но и от всеки гражданин," добави той.
Нов състав на парламентарните комисии
На средата на всеки парламентарен мандат съставът на двайсетте парламентарни комисии и двете подкомисии на ЕП може да се промени. На 31 януари Парламентът одобри новия състав на комисиите. Учредителните заседания на парламентарните комисии (всяко с продължителност от 30 минути) се състояха вечерта на 31 януари и сутринта на 1 февруари с цел избор на председатели и заместник-председатели. Евгени Кирилов (ПЕС) и Филиз Хюсменова (АЛДЕ) бяха избрани за заместник-председатели на Комисията по регионално развитие, а Филип Димитров (ЕНП-ЕД) за заместник-председател на Комисията по конституционните въпроси.
Мораториум върху смъртната присъда
ЕП прие резолюция, с която призова за незабавното въвеждане на международен мораториум върху изпълнението на смъртни присъди чрез декларация на Генералната асамблея на ООН. Общата резолюция осъжда екзекуцията на Садам Хюсеин, използването за медийни цели на неговото обесване и начинът, по който беше извършена.
Затлъстяването: нарастваща грижа за Европа
14 млн. деца са с наднормено тегло, а 3 млн. страдат от затлъстяване в ЕС. Според доклад, който беше приет от Европейския парламент със 620 гласа "за", 24 "против" и 14 "въздържали се" затлъстяването се превръща в епидемия, засягаща по-специално децата и младежите в Европа. За да се преодолее проблема са необходими по-добра информираност, правилно хранене в училищата и спорт.
Дискриминацията на млади жени и момичета в сферата на образованието
ЕП прие доклад по собствена инициатива от Věra Flasarová (ЕОЛ-СЗЛ, Чехия), в който се казва, че " образованието и обучението на момичетата и жените е едно от правата на човека и е основен елемент за пълното възползване от другите социални, икономически, културни и политически права."
20070130BRI02596
-//EP//DTD IM-PRESS 20050901 PBR-ITEM DOC XML V0//EN
-//EP//STYLESHEET IM-PRESS 20050901 PBR-ITEM DOC XML V0//EN
-//EP//TEXT IM-PRESS 20070130BRI02596 FULL-TEXT DOC XML V0//BG
-//EP//TEXT IM-PRESS 20070130BRI02596 ITEM-001-BG DOC XML V0//BG
Институции
Откриване на сесията и нов състав на парламентарните комисии
2007-02-02 - 12:53
Депутатите почетоха паметта на турския журналист и издател от арменски произход Хрант Динк с минута мълчание. Парламентът одобри новия състав на парламентарните комисии. Допълнителната пленарна сесия започна със слово на президента на Румъния г-н Траян Бъсеску . Той увери членовете на Европейския парламент, че Румъния няма да намали усилията си след приемането й в ЕС през януари 2007 г. и добави, че всички осъзнават, че истинският процес на интеграция тепърва започва. "Този процес е дългосрочно усилие, което трябва да се направи в самата държава не само от страна на институциите, но и от всеки гражданин," добави той. След това председателят на ЕП Hans-Gert Poettering припомни убийството на известния турски журналист и издател от арменски произход Хрант Динк и подчерта, че това трагично събитие е повод за турското правителство да започне по-решаваща реформа на наказателното законодателство. Депутатите почетоха паметта на Хрант Динк с минута мълчание. Нов състав на парламентарните комисии На средата на всеки парламентарен мандат съставът на двайсетте парламентарни комисии и двете подкомисии на ЕП може да се промени. На 31 януари Парламентът одобри новия състав, който се базира на предложение на Председателския съвет. Учредителните заседания на парламентарните комисии (всяко с продължителност от 30 минути) се състояха вечерта на 31 януари и сутринта на 1 февруари с цел избор на председатели и заместник-председатели. Списък на председателите и зам.-председателите на парламентарните комисии Списък на членовете на ЕП по парламентарни комисии
BG
2
LINK
/sce/data/fast_access/doc//committee%20list.pdf
-//EP//TEXT IM-PRESS 20070126IPR02425 0 NOT XML V0//BG
-//EP//DTD IM-PRESS 20050901 PBR-ITEM DOC XML V0//EN
-//EP//STYLESHEET IM-PRESS 20050901 PBR-ITEM DOC XML V0//EN
-//EP//TEXT IM-PRESS 20070130BRI02596 FULL-TEXT DOC XML V0//BG
-//EP//TEXT IM-PRESS 20070130BRI02596 ITEM-COVER-BG DOC XML V0//BG
-//EP//TEXT IM-PRESS 20070130BRI02596 ITEM-002-BG DOC XML V0//BG
Институции
Президентът на България в Европейския парламент
2007-02-02 - 12:53
Нa 1 февруари президентът на България г-н Георги Първанов произнесе тържествено слово в ЕП по повод присъединяването на България в ЕС. "Ние влизаме в ЕС не за да бъдем консуматори, а със стремежът да засилим съюза със стабилните си макро показатели и способността да генерираме сигурност на Балканите," каза той. Председателят на Европейския парламент Hans-Gert Poettering приветства президента на Република България г-н Георги Първанов в Европейския парламент. Той припомни, че това не е първото посещение на българския президент в ЕП, но е първото като държавен глава на нова държава-членка в европейското семейство. Той изрази от името на европейските граждани, които са представлявани от ЕП, радостта от присъединяването на България към ЕС. Г-н Poettering подчерта историческото значение на разширяването на 1 януари 2007 г. и припомни, че бяха необходими 60 години докато България стане отново част от свободна Европа. Той цитира думите на носителя на Нобеловата награда за литература Елиас Канети за родното му място Русе: Хората говореха за останалата част на света като Европа и ако някой пътуваше по Дунава към Виена хората казваха: "Той отива в Европа. Да, Европа започваше оттам". В сърцата на българите този копнеж за Европа е съчетан с дълбокото чувство, че те винаги са били в сърцето на Европа. Присъединяването на България отново показва, че Европа има обща душа и тази европейска душа дава смисъл и цел на това обединение, каза Poettering. Председателят на ЕП припомни, че България носи голямо културно и духовно богатство. Той благодари на българския народ за положените усилия и за успешно проведената реформа. Той изрази убедеността си, че оставащите реформи ще бъдат проведени със същата решителност. Г-н Poettering каза, че е горд от присъствието на 18 депутати в ЕП и че през май Парламентът с радост ще приветства и новоизбраните депутати, с които "ще работим съвместно за изграждането на нова Европа". В заключение той каза на български "Добре дошли на България и на българския народ в ЕС". Президентът на Република г-н Първанов започна изказването си с думите, че датата 1-ви януари 2007 г., когато България стана членка на ЕС, е триумф на историческата справедливост, защото по дух и самочувствие българите винаги са били европейци. Българската култура е във фундамента на европейската цивилизация и затова исторически е оправдано чрез българското членство в ЕС да звучи езика на светите братя Кирил и Методий обявени за небесни съ-покровители на Европа. Но г-н Първанов подчерта, че историческите причини далеч не са тези, които допринесоха за членството на страната в ЕС, а защото българските институции проведоха реформи във всички сфери и беше осъществена историческа трансформация на страната. Той добави, че успехът стана възможен заради високата обществена подкрепа и защото години наред България правеше европейска политика и доказа че на българите може да се вярва. Той припомни, че разширяването беше съпроводено с изкуствено насаждани страхове: масовите имиграционни вълни не се състояха и в тази връзка "за нас остава неразбираемо защо някои членки не отвориха пазарите си както направиха за страните през 2004 г." Според него от премахването на бариерите ЕС и европейската идея ще спечелят. Президентът изрази надеждата си, че младите българи получили добро образование в ЕС ще се върнат, за да допринесат с опита си. АЕЦ Козлодуй България е готова е да участва в дебата по общата енергийна сигурност и ще има активна позиция не само защото в енергийната сфера плаща най-високата цена на присъединяването към ЕС, но и като на страна, която е фактор за енергийната сигурност на региона, каза президентът. Г-н Първанов припомни, че досега България покриваше немалка част от дефицита на съседите си - 45 на сто. Той обясни, че една от причините да говори по-обстойно за този въпрос е, че ЕП е институцията, проявявала осезателно разбиране към енергийните проблеми в Югоизточна Европа и в частност към българските. Той благодари на Комисията по външните работи, на докладчика за България Van Orden, Ari VATANEN, инициирал писмото до ЕК и на всички депутати, които участваха активно ангажирано в дискусията за съдбата на малките реактори. Президентът изрази съжаление, че не достигнаха 4-5 гласа, за да се приеме текста в полза на реакторите в последния доклад на ЕП за напредъка на България. Президентът изброи пред евродепутатите последиците от извеждането от експлоатация на трети и четвърти блок на АЕЦ Козлодуй - регионът се изправи пред сериозна енергийна криза, някои страни изпитват сериозен недостиг и има страна с тежък режим на тока Това заедно с повишаването на цените може да доведе до икономическа и политическа нестабилност в региона. После президентът каза, че е бил провокирам от изказването на Комисаря по енергийната политика за това, че двата блока били спрени поради съмнения в тяхната безопасност. "Нека да е ясно ние повече от всеки друг държим на изискването за безопасност на нашата ядрена централа", подчерта той и припомни многобройните проверки на експерти, които доказаха, че не съществуват никакви технически причини, възпрепятстващи нормалната експлоатация и доказаха високото ниво на безопасност съгласно международните стандарти. Той добави, че в един непредубеден дебат би желал да се видят кои са контрааргументите и на какво се базират съмненията за безопасността. България би приела нова партньорска проверка, която да се извърши със съдействието на всички органи, които имат отношение към ядрената енергетика. Той подчерта, че България се придържа към това, че договорите трябва да с е спазват и България изпълни своите ангажименти."Ако има воля да се оцени сложната ситуация в региона и заплахите за отделните страни в това число и за България, решение може да се намери в рамките на Договора като се позовем на Член 36", каза г-н Първанов. Съдбата на медицинските сестри в Либия Президентът засегна и болезнения за България въпрос, а именно съдбата на българските медицински сестри в Либия. Той каза, че защитата на техните права се превърна в кауза не само за българското общество, но и за международната демократична общност. "За нас е от особена важност, че броени дни след приемането на България в ЕС получихме пълна подкрепа и солидарност от ЕП. Благодарим ви за тази солидарност и разчитаме, че тя ще се запази и ще допринесе за бързото и справедливо решение на този проблем", каза той и добави, че България оценява съчувствието на европейските институции и страните-членки към засегнатите деца и техните семейства. Според него необходими са по-активни действия и повече усилия по плана за действие и за Международния фонд за Бенгази. "Намирам участието на големите петролни фирми, които имат своя добър бизнес в Либия за твърде символично в този фонд", каза той и подчерта, че очаква разрешението на този въпрос да остане приоритет в отношенията между ЕС и Либия. "Силна Европа е възможна само ако има силни лидери - държавници и политици, способни да налагат и визия и да вземат конкретни решения - за да преодолеем стъписването от конституционния проект, за да не се губи перспективата за разширяването на ЕС, за приемането на необходими стъпки по формирането на по общата енергийна политика. България ще даде своя принос, за да стане всичко това", каза в заключение г-н Първанов. В отговор председателят на ЕП приветства готовността на България да продължи реформите, да подкрепи реформите в ЕС и да помогне да се даде нов тласък на конституционния процес. "Докато медицинските сестри не се върнат в България, няма да спрем да работим за това," подчерта той.
-//EP//DTD IM-PRESS 20050901 PBR-ITEM DOC XML V0//EN
-//EP//STYLESHEET IM-PRESS 20050901 PBR-ITEM DOC XML V0//EN
-//EP//TEXT IM-PRESS 20070130BRI02596 FULL-TEXT DOC XML V0//BG
-//EP//TEXT IM-PRESS 20070130BRI02596 ITEM-001-BG DOC XML V0//BG
-//EP//TEXT IM-PRESS 20070130BRI02596 ITEM-003-BG DOC XML V0//BG
Институции
Трима български депутати - заместник-председатели в парламентарни комисии на ЕП
2007-02-02 - 12:53
На средата на всеки парламентарен мандат съставът на двайсетте парламентарни комисии и двете подкомисии на ЕП може да се промени. На 31 януари Парламентът одобри новия състав. Учредителните заседания на парламентарните комисии (всяко с продължителност от 30 минути) се състояха вечерта на 31 януари и сутринта на 1 февруари с цел избор на председатели и заместник-председатели. Евгени Кирилов (ПЕС) и Филиз Хюсменова (АЛДЕ) бяха избрани за заместник-председатели на Комисията по регионално развитие, а Филип Димитров (ЕНП-ЕД) за заместник-председател на Комисията по конституционните въпроси. Комисия по външни работи Кристиан Вигенин (ПЕС) Станимир Илчев (АЛДЕ) Комисия по международна търговия Маруся Любчева (ПЕС) Комисия по бюджетен контрол Маруся Любчева (ПЕС) Комисия по икономически и парични въпроси Лидия Шулева (АЛДЕ) Комисия по заетостта и социалните въпроси Христина Христова (АЛДЕ) Комисия по околната среда, здравеопазването и безопасността на храните Антония Първанова (АЛДЕ) Комисия за промишленост, изследвания и енергетика Атанас Папаризов (ПЕС) Комисия по вътрешен пазар и защита на потребителите Мартин Димитров (ЕНП-ЕД) Георги Близнашки (ПЕС) Неджми Али (АЛДЕ) Комисия по регионално развитие Евгени Кирилов (ПЕС) Стефан Софиянски (ЕНП-ЕД) Филиз Хюсменова (АЛДЕ) Димитър Стоянов (ИТС) Комисия по земеделие и развитие на селските райони Четин Казак (АЛДЕ)
Димитър Стоянов (ИТС) Комисия по граждански свободи, правосъдие и вътрешни работи Младен Червеняков (ПЕС) Константин Димитров (ЕНП-ЕД)
Комисия по конституционните въпроси
Филип Димитров (ЕНП-ЕД) Подкомисия по сигурност и отбрана Евгени Кирилов (ПЕС)
-//EP//DTD IM-PRESS 20050901 PBR-ITEM DOC XML V0//EN
-//EP//STYLESHEET IM-PRESS 20050901 PBR-ITEM DOC XML V0//EN
-//EP//TEXT IM-PRESS 20070130BRI02596 FULL-TEXT DOC XML V0//BG
-//EP//TEXT IM-PRESS 20070130BRI02596 ITEM-002-BG DOC XML V0//BG
-//EP//TEXT IM-PRESS 20070130BRI02596 ITEM-004-BG DOC XML V0//BG
Права на човека
Мораториум върху смъртната присъда
2007-02-02 - 12:53
ЕП прие резолюция, с която призова за незабавното въвеждане на международен мораториум върху изпълнението на смъртни присъди чрез декларация на Генералната асамблея на ООН. Общата резолюция осъжда екзекуцията на Саддам Хюсеин, използването за медийни цели на неговото обесване и начинът, по който беше извършена. На 27 юни 2006 г., Камарата на депутатите на Италия прие единодушно резолюция, призоваваща италианското правителство да представи по време на следващата Генерална асамблея на ООН предложение за резолюция за мораториума върху смъртните присъди с оглед на пълното му премахване в световен мащаб. Резолюцията на ЕП твърдо поддържа тази инициатива на Парламента на Италия, подкрепена от Съвета на Европа. Отправя се искане към Председателството на ЕС да предприеме бързи действия за бързо обсъждане от настоящата Генералната асамблея на ООН на такава резолюция. Текстът призовава председателството на ЕС и Комисията да информират редовно Парламента за резултатите. Институциите на ЕС и държавите-членки трябва да положат всички усилия в политическата и дипломатическата сфера, за да осигурят възможно най-благоприятна подкрепа за въпросната резолюция сред членовете на Генералната асамблея на ООН. На 22 януари 2007 г., Съветът по общи въпроси на ЕС се споразумя, че германското председателство на ЕС ще направи преценка в Ню Йорк на възможностите и условията за възобновяване на разискванията и разглеждане на предложението за всеобщ мораториум върху смъртното наказание. ЕП потвърждава трайната си позиция против смъртното наказание във всички случаи и при всякакви обстоятелства. Настоява се държавите-членки да ратифицират факултативния протокол към Международния пакт за граждански и политически права (МПГПП), целящ пълното премахване на смъртното наказание. Депутатите изразяват дълбоката си загриженост от факта, че националното законодателство на десетки страни по света все още предвижда смъртно наказание и следователно, екзекутирането на хиляди човешки същества всяка година. Те припомнят, че тенденцията за премахване на смъртното наказание в световен мащаб продължава. В тази връзка те приветстват пълното премахване на смъртното наказание в Либерия, Мексико, Филипините и Молдова през последните години, както и отхвърлянето от страна на перуанския конгрес на проектозакон за въвеждане в законодателството на смъртно наказание за престъпления, свързани с тероризъм.
-//EP//DTD IM-PRESS 20050901 PBR-ITEM DOC XML V0//EN
-//EP//STYLESHEET IM-PRESS 20050901 PBR-ITEM DOC XML V0//EN
-//EP//TEXT IM-PRESS 20070130BRI02596 FULL-TEXT DOC XML V0//BG
-//EP//TEXT IM-PRESS 20070130BRI02596 ITEM-003-BG DOC XML V0//BG
-//EP//TEXT IM-PRESS 20070130BRI02596 ITEM-005-BG DOC XML V0//BG
Обществено здраве
Затлъстяването: нарастваща грижа за Европа
2007-02-02 - 12:53
14 млн. деца са с наднормено тегло, а 3 млн. страдат от затлъстяване в ЕС. Според доклад, който беше приет от Европейския парламент със 620 гласа "за", 24 "против" и 14 "въздържали се" затлъстяването се превръща в епидемия, засягаща по-специално децата и младежите в Европа. За да се преодолее проблема са необходими по-добра информираност, правилно хранене в училищата и спорт. Затлъстяването и наднорменото тегло са едни от най-сериозните здравни проблеми, с които Европа се сблъсква днес. Причината за това е, че проявяваме склонност да ядем прекалено много и водим заседнал начин на живот. В някои части от ЕС до 27% от мъжете и 38% от жените страдат от затлъстяване. Броят на децата с наднормено тегло също бързо се увеличава и понастоящем достига до 400 000 годишно. Затлъстяването е в основата на известен брой сериозни заболявания - сърдечно-съдови болести, диабет от тип-2, високо кръвно налягане, мозъчни инсулти, както и някои видове рак. Счита се, че около 7% от общите разходи за здравеопазване в Европа могат да бъдат свързани със заболявания провокирани от затлъстяване. Докладът по собствена инициатива изготвен от Frédérique Ries (АЛДЕ, Белгия) "Насърчаване на здравословното хранене, физическата активност - европейско измерение за предотвратяването на завишеното тегло, затлъстяването и хроничните болести" в отговор на Зелената книга на Европейската комисия. Депутатите изразяват голяма загриженост от намалялата консумация на плодове и зеленчуци в Европа, която основно засяга европейски домакинства с ниски доходи поради факта, че такива продукти са скъпи и се предоставя твърде малко информация относно истинското им значение за режима на хранене. ЕП призовава ЕК да предложи политическа и регулаторна рамка, която поставя на разположение най-добрите източници на хранителни вещества и други полезни хранителни съставки. ЕП призовава държавите-членки към:
официално признаване на затлъстяването като хронично заболяване, , с цел предпазване на затлъстелите хора от заклеймяване и всякакъв вид дискриминация; и да гарантират, че те имат достъп до подходящо лечение в рамките на тяхната система за здравеопазване
информираност от най-ранна детска възраст
осигуряване на възможности за спорт и двигателна активност в училищата; Комисията (в партньорство със съответните министерства в държавите-членки или регионите) да допринесе за програми "спорт в училище" в заведения за провеждане на експерименти и изследвания
осигуряване на достатъчно средства, за да могат учебните заведения да предложат здравословна храна на учениците
стимулиране на служителите за участие в дейности за поддържане на добра физическа форма, особено жени, заети с монотонна работа, която може да доведе до хронични заболявания. Отчита се ролята на работодателите за насърчаване на здравословен начин на живот сред техните служители.
Според доклада медиите трябва да дават съвети на широката общественост относно здравословното хранене, както и да не рекламират детски храни с богато съдържание на мазнини, захар или сол. Ролята на медиите Медиите (телевизия, радио и интернет) сега повече от всякога представляват важно средство за обучение относно хранителното здраве, се казва в доклада. Депутатите осъждат честотата и интензивността на телевизионни кампании, целящи да рекламират и популяризират хранителни продукти, предназначени изключително за деца. Те призовават за контролни мерки в целия ЕС за ограничаване на телевизионните реклами на храни с високо съдържание на мазнини, захар и сол за деца във време, когато масово гледат телевизия, защото съществуват убедителни доказателства, че телевизионните реклами въздействат върху краткосрочни хранителни навици на деца на възраст между 2 и 11 години. Комисията и европейските медийни индустрии би трябвало рано или късно да сключат "джентълменско споразумение", според което детски продукти с различен медиен формат (телевизия, кино, интернет и видеоигри) да съдържат информация за важността на практикуването на спорт и консумирането на плодове и зеленчуци. Хората в неравностойно положение Информационните кампании не са най-доброто средство за достигане до социално-икономически групи в неравностойно положение. Затова е необходимо да се установят преки контакти и да се осъществява тясно сътрудничество между местните училища, детските градини, всички общопрактикуващи лекари, педиатри и местни здравни служби.ЕП призовава структурните фондове да се използват за региони, които са в неравностойно социално-икономическо положение, като се инвестира в инфраструктура, която улеснява физическата дейност и безопасния транспорт (като алеи за велосипедисти) и насърчава игрите навън, при безопасна заобикаляща среда.
-//EP//DTD IM-PRESS 20050901 PBR-ITEM DOC XML V0//EN
-//EP//STYLESHEET IM-PRESS 20050901 PBR-ITEM DOC XML V0//EN
-//EP//TEXT IM-PRESS 20070130BRI02596 FULL-TEXT DOC XML V0//BG
-//EP//TEXT IM-PRESS 20070130BRI02596 ITEM-004-BG DOC XML V0//BG
-//EP//TEXT IM-PRESS 20070130BRI02596 ITEM-006-BG DOC XML V0//BG
Права на жените/Равни възможности
Дискриминацията на млади жени и момичета в сферата на образованието
2007-02-02 - 12:53
ЕП прие доклад по собствена инициатива от Věra Flasarová (ЕОЛ-СЗЛ, Чехия), в който се казва, че " образованието и обучението на момичетата и жените е едно от правата на човека и е основен елемент за пълното възползване от другите социални, икономически, културни и политически права." В Европейския съюз жените (59%) превъзхождат мъжете по брой дипломирани (41%), но тяхното присъствие намалява с изкачването нагоре по стълбицата на кариерата - от 43% с докторска степен до едва 15% практикуващи преподаватели. Също по-малко жени от мъже взимат участие в обучение през целия живот заради различни ограничения свързани с пола им. Една от причините за това е, че домакинските и семейни задачи се извършват все още главно от жени, и следователно времето, с което те разполагат за по-нататъшно обучение и обучение през целия живот, е ограничено. Те припомнят, че достъпът до образование, и по-специално до висше образование, е особено труден за млади хора от семейства с нисък доход, което води до засилване на традиционното предимство на образованието на момчетата. ЕП препоръчва политиката в областта на равния достъп до образование да се базира на оценка на статистиките за всеки пол, така че по-добре да се подчертаят и разрешат неравенствата, които съществуват при получаването на достъп до и получаването на определени високоакадемични квалификации, включително на ниво следдипломна квалификация и при научните изследвания, както и в областта на обучението през целия живот. Членовете на Парламента препоръчват на държавите-членки да създадат и да осъществяват наблюдение върху национални образователни политики, които дават право на всички момичета, както и на момчетата, да започнат, да продължат и да завършат задължителното средно образование, като гарантират, че те ще останат в училище до достигането на минималната законова възраст за влизане на пазара на труда. Уязвими групи Докладът припомня, че достъпът до образование на момичетата и младите жени от националните малцинства, и по-специално от ромското малцинство, или от имигрантските групи, е значително ограничен и/или често се характеризира с дискриминация и сегрегация в училищата, включително възстановителните учебни програми, посредством недостатъчно средства, немотивиран и необучен персонал, лоша инфраструктура и неподходящи образователни програми и методи на оценяване. Депутатите препоръчват Комисията и държавите-членки да въведат политика за национални, етнически и културни малцинства, и по-специално за ромското малцинство. Целта е да се предостави достъп до качествено образование и равни условия в образованието за момчета и момичета, включително предучилищни и подготвителни програми, обръщащи специално внимание на мултикултурния подход, който да способства за интегрирането на млади жени и момичета от малцинства и имигрантски групи в нормалната образователна система. Те призовават Съвета, Комисията и държавите-членки да предприемат всички необходими действия за защита на правата на жени и момичета имигранти, и да се борят с дискриминацията, срещу която те са изправени в тяхната общност, като отхвърлят всички форми на културен и религиозен релативизъм, който би могъл да наруши основните права на жените.
Депутатите препоръчват държавите-членки да подкрепят подобряването на осведомеността относно равния достъп до образование на всички нива, особено сред уязвимите общности, с цел премахване на всички форми на предразсъдъци, засягащи достъпа до образование на момичета и млади жени.
По-гъвкави програми за образование на възрастни и обучение през целия живот ЕП препоръчва държавите-членки да развият по-гъвкави програми за образование на възрастни и обучение през целия живот, така че работещите жени и майки да могат да продължат своето образование в програми, които отговарят на техния график. Това ще позволи на жените да имат по-голям достъп до образование и ще им даде възможност за участие в алтернативни образователни програми, така че да станат по-независими и да имат важно участие в обществото, както и да продължат насърчаването на равенството между половете. Разликата при заплащането Депутатите обръщат внимание на различното заплащане при жените и мъжете и според тях разликата остава на неприемливо високо равнище и не показва особени признаци за намаляване. Жените печелят средно 15% по-малко от мъжете, което е в резултат на неспазване на законодателството за равно заплащане и на редица структурни неравенства, като сегрегация на пазара на труда, разлики в характера на работата, достъп до образование и обучение, предубедено оценяване и системи на плащане, както и стереотипи. Членовете на ЕП призовават Комисията и държавите-членки да използват всички възможни средства, за да премахнат общите стереотипи, които дискриминират жените на работното място.
Те призовават държавите-членки да насърчават достъпа на жените до отговорни постове в държавния и частния сектор, където задълженията включват вземане на решения, като се обърне особено внимание на академичните постове.
-//EP//DTD IM-PRESS 20050901 PBR-ITEM DOC XML V0//EN
-//EP//STYLESHEET IM-PRESS 20050901 PBR-ITEM DOC XML V0//EN
-//EP//TEXT IM-PRESS 20070130BRI02596 FULL-TEXT DOC XML V0//BG
-//EP//TEXT IM-PRESS 20070130BRI02596 ITEM-005-BG DOC XML V0//BG
-//EP//TEXT IM-PRESS 20070130BRI02596 ITEM-007-BG DOC XML V0//BG
Институции
Дневен ред на февруарската пленарна сесия
2007-02-02 - 12:53
Дневният ред на следващата пленарна сесия на ЕП, която ще се състои между 12 и 15 февруари вече е публикуван на Интернет страницата на Европейския парламент. . Проект на дневен ред
BG
1
LINK
/sides/indexPartSession.do?reference=2007-02&language=BG
-//EP//DTD IM-PRESS 20050901 PBR-ITEM DOC XML V0//EN
-//EP//STYLESHEET IM-PRESS 20050901 PBR-ITEM DOC XML V0//EN
-//EP//TEXT IM-PRESS 20070130BRI02596 FULL-TEXT DOC XML V0//BG
-//EP//TEXT IM-PRESS 20070130BRI02596 ITEM-006-BG DOC XML V0//BG
-//EP//TEXT IM-PRESS 20070130BRI02596 ITEM-COVER-BG DOC XML V0//BG
-//EP//TEXT IM-PRESS 20070130BRI02596 ITEM-001-BG DOC XML V0//BG
-//EP//TEXT IM-PRESS 20070130BRI02596 ITEM-002-BG DOC XML V0//BG
-//EP//TEXT IM-PRESS 20070130BRI02596 ITEM-003-BG DOC XML V0//BG
-//EP//TEXT IM-PRESS 20070130BRI02596 ITEM-004-BG DOC XML V0//BG
-//EP//TEXT IM-PRESS 20070130BRI02596 ITEM-005-BG DOC XML V0//BG
-//EP//TEXT IM-PRESS 20070130BRI02596 ITEM-006-BG DOC XML V0//BG
-//EP//TEXT IM-PRESS 20070130BRI02596 ITEM-007-BG DOC XML V0//BG
-//EP//DTD IM-PRESS 20050901 PBR-FULL DOC XML V0//EN
-//EP//STYLESHEET IM-PRESS 20050901 PBR-FULL DOC XML V0//EN
-//EP//TEXT IM-PRESS 20070130BRI02596 ITEM-COVER-BG DOC XML V0//BG
-//EP//TEXT IM-PRESS 20070130BRI02596 ITEM-001-BG DOC XML V0//BG
-//EP//TEXT IM-PRESS 20070130BRI02596 ITEM-002-BG DOC XML V0//BG
-//EP//TEXT IM-PRESS 20070130BRI02596 ITEM-003-BG DOC XML V0//BG
-//EP//TEXT IM-PRESS 20070130BRI02596 ITEM-004-BG DOC XML V0//BG
-//EP//TEXT IM-PRESS 20070130BRI02596 ITEM-005-BG DOC XML V0//BG
-//EP//TEXT IM-PRESS 20070130BRI02596 ITEM-006-BG DOC XML V0//BG
-//EP//TEXT IM-PRESS 20070130BRI02596 ITEM-007-BG DOC XML V0//BG
