Въпрос за времето за въпроси H-000166/2011
до Комисията
Период на сесията: Май 2011
Член 116 от Правилника за дейността
Iliana Malinova Iotova
(S&D) Относно: Прилагане нa Директива 2009/138/EО
На 25 ноември 2009 г. Европейският парламент и Съветът приеха Директива 2009/138/EО относно започването и упражняването на застрахователна дейност (Платежоспособност II). Официално директивата би трябвало да влезе в сила за държавите-членки на ЕС на 31 декември 2012 г.
Валидни ли са изключенията, описани в преамбюла на самата директива (съображения 4, 5, 6, 19, 20, 84, 85), и изключенията от приложното поле, описани в раздел 2, член 4, за дружествата за доброволно здравно осигуряване (ДДЗО) в България?
Могат ли ДДЗО да се включат в списъка с институции, за които директивата не се прилага (раздел 2, член 8)?
Отнася ли се директивата автоматично за ДДЗО или те влизат в групата на изключенията?
Възможно ли е ДДЗО да останат част от българския закон за здравното осигуряване и за тях да важи националното здравно законодателство, а не това на Кодекса за застраховането, дори и след транспонирането на директивата?
