Комисарят на ООН по проблемите на палестинските бежанци Karen Koning AbuZayd пред евродепутатите
Външни отношения
2008-11-12 - 16:51
Karen Koning AbuZayd Karen Koning AbuZayd ръководи UNRWA, организацията в ООН, която се занимава с проблемите на палестинските бежанци в Газа, Западния бряг и в съседните държави. Във вторник тя говори пред Комисията по външна политика на Парламента. Според нея за голяма част от палестинските бежанци ситуацията е свързана с "безнадеждност, чувство на безсилие и гняв".
Karen Koning AbuZayd има дългогодишен стаж в Агенцията на Върховния комисар на ООН за бежанците. Тя бе ръководител на мисията на Агенцията в Сараево по време на войната в Босна. От 2005 година AbuZayd е главен комисар на Агенцията на ООН за подпомагане на палестинските бежанци в Близкия изток (UNRWA). Предлагаме Ви интервю с г-жа AbuZayd, което направихме по време на нейното посещение в Парламента.
Г-жа AbuZayd, говорихте за лошите условия на живот на палестинците в Газа и Западния бряг. Какво е тяхното положение?
Ситуацията, особено в Газа, е изключително лоша и тя продължава да се влошава. Хората живеят в продължение на осем години от своите дажби, а те покриват само 60 на сто от калориите, от които се нуждаят.. Хората са лишени от почти всичко: интернет, електричество и т.н. Ние правим всичко възможно да осигуряваме основно образование и първично здравеопазване на две трети от населението.
Палестинските бежанци биха искали да напуснат лагерите, най вече, за да могат да предложат на децата си бъдеще. Много от тях се чувстват в безизходица, защото не могат да предложат нищо на децата си - бащи, които не могат да сложат нищо на масата и които нямат работа. Мрачната ситуация се влошава все повече.
Каква е ситуацията на палестинските бежанци в Близкия Изток, например на бежанците в Ливан, след въоръжените конфликти през 2006 и 2007 година?
Ситуацията на палестинците в Ливан винаги е била една от най-лошите, защото не им бе позволено да работят, а на нас не ни бе позволено да подобрим условията на живот в техните лагери . От 2005 година насам обаче това се промени, тези 30 000 души, които станаха бежанци в следствие на тези конфликти живееха в доста добри условия. Но те са без работа и без дом. Подобряването на тяхната ситуация ще отнеме много време, но те ще се оправят със съответната финансова подкрепа.
Що се отнася до бежанците в Сирия и Йордания, ние почти не ги споменаваме, тъй като те живеят в райони, където няма конфликти и се ползват от пълни граждански права. Те могат да работят, да посещават университетите. Там бежанците могат да се грижат за себе си и не се нуждаят от хуманитарна помощ.
Смятате ли, че ще има някаква промяна в израело-палестинския конфликт след избирането на нов американски президент?
Надяваме се, той обеща по време на кампанията си, за да обърне внимание на този проблем, ако спечели изборите. Ние се надяваме, че той ще назначи някого на високо ниво, които ще се занимава с този проблем през цялото време.
Как ЕС може да увеличи приноса си за мирния процес в Близкия Изток?
Ние винаги се нуждаем от пари (смее се). При тази финансова ситуация ние се притесняваме дали ще получим достатъчно пари за следващата година.
По отношение на мирния процес, позицията на ЕС и на европейците се смята за балансирана, те могат да говорят и с двете страни, без да са предубедени. Смятаме, че европейците са шампиони в областта на спазването на човешките права... Имаме нужда от всеобхватен процес, базиран на правата както на палестинците, така и на израелците. Вярваме, че европейците имат добри позиции да прокарат такъв подход.
20081107STO41557 Karen Koning AbuZayd UNRWA Комисията по външна политика
BG
1
PHOTO
20081110PHT41680.jpg
BG
2
LINK
/meetdocs/2004_2009/documents/dv/afet_11112008cvkoning/afet_11112008cvkoningen.pdf
BG
3
LINK
http://www.un.org/unrwa/
BG
4
LINK
/activities/committees/homeCom.do;jsessionid=0CCF910DA1287F312B859BCB7A5C5BF2.node1?body=AFET&language=BG
-//EP//DTD IM-PRESS 20050901 STO DOC XML V0//EN
-//EP//STYLESHEET IM-PRESS 20050901 STO DOC XML V0//EN
