Поглед към двудневната пленарна сесия в Брюксел (1-2 април)
Институции
2009-04-06 - 13:02
В кулоарите на Парламента По време на отминалата пленарна сесия в Брюксел евродепутатите отправиха препоръки към бъдещото споразумение за сътрудничество между Русия и ЕС и приеха резолюция относно "европейската съвест и тоталитаризма". Нова директива за недискриминацията и свободното движение на гражданите на ЕС също бяха на вниманието на Европейския Парламент.
В резолюцията относно "европейската съвест и тоталитаризма" евродепутатите отдадоха почит към всички жертви на тоталитарните и авторитарни режими в Европа и призоваваха за отваряне на архивите във всички държави членки.
Споразумението за партньорство и сътрудничество между ЕС и Русия трябва да бъде използвано като възможност да бъдат повдигнати въпросите относно ситуацията с правата на човека в страната, да се подобри сигурността на руските енергийни доставки и да се потърсят гаранции, че Русия няма да прибегне до използването на сила срещу своите съседи. Това смятат членовете на Европейския Парламент, които подкрепиха доклад по темата.
Вижте подробности от пленарните заседания!
20090326FCS52730
Сряда в пленума : отношенията ЕС-Русия, защита на Арктика
©NASA При откриването на двудневната пленарна сесия в Брюксел председателят на Европейския Парламент Ханс-Герт Пьотеринг изрази покруса от смъртта на близо 300 бежанци, които потънаха край бреговете на Либия. Евродепутатите обсъдиха подновяването на преговорите с Русия по ново партньорско споразумение и мерки за защита на района на Арктика.
Евродепутатите почетоха с минута мълчание паметта на загиналите бежанци при потъването на няколко лодки край бреговете на Либия. Предвид големия брой на бежанци, които намират смъртта си, в опит да достигнат Европейския съюз, председателят на ЕП Ханс-Герт Пьотеринг подчерта, че ние трябва "да намерим решение, за да се сложи край на тези трагедии". Ново споразумение между Русия и ЕС Евродепутатите обсъдиха препоръки към новото споразумение ЕС-Русия, преговорите по него бяха подновени през 2008 година. Според европейските депутати от Комисията по външна политика на ЕП подготвянето на новото споразумение за партньорство и сътрудничество между ЕС и Русия трябва да бъде използвано като възможност да бъдат повдигнати въпросите относно: ситуацията с правата на човека в страната да се подобри сигурността на руските енергийни доставки да се потърсят гаранции, че Русия няма да прибегне до използването на сила срещу своите съседи. Докладчикът Janusz Onyszkiewicz (АЛДЕ, Полша)подчерта, че "стратегическо партньорство не може да има там, където не се спазват и споделят напълно ценностите на демокрацията, спазването на човешките права и върховенството на законите." По време на дебата станаха ясни различията в позициите на отделните политически групи: докато ЕНП-ЕД и АЛДЕ подкрепиха доклада, представителите на ПЕС го определиха като "небалансиран" по-специално в оценките за отговорността в последните конфликти между Русия и нейните съседки. ПЕС обяви, че ще подкрепи доклада само, ако нейните поправки бъдат приети. Чешкият евродепутат Josef Zieleniec (ЕНП-ЕД) посочи, че не трябва да "забравяме ролята на Русия в грузинския конфликт миналото лято и в газовата криза през януари" и подчерта изискването за конкретни уверения от страна на Русия, че няма да прибегне до използването на сила срещу който и да е от своите съседи. Унгарският евродепутат от ПЕС Csaba Tabajdi подчерта взаимната обвързаност по отношение на газовите доставки : "Русия не би била в състояние да продава другиму." Председателят на АЛДЕ Graham Watson (Великобритания) : Европа има население три и половина пъти повече от Русия, разходите ни за военни цели са десет пъти по-големи, а икономиката ни - 15 пъти по-силна, нямаме причина да се снишаваме пред Кремъл". Защита на Арктика Евродепутатите дебатираха по евентуалното сключване на международно споразумение за защита на Арктика с представители на Съвета и Комисията. Регионът е от особено значение заради големите залежи на природни богатства (предполага се, че там се намират 20 процента от неразкритите залежи на петрол и газ), както и заради глобалното затопляне. Очаква се резолюция по темата да бъде гласувана в четвъртък. Други теми Евродепутатите обсъдиха още Европейските фондове и политиката за недискриминация. В пленума бяха представени докладите за по-добро образование на децата на имигрантите и за въздействието на електромагнитните полета върху здравето. На живо! Обучение в интеграция : евродепутати за по-добро образование на децата на имигрантите Електромагнитни полета, плод на човешката дейност - опасни ли са те за здравето? Нова директива срещу дискриминацията Предложение за резолюция за защита на Арктика
Четвъртък в пленума : екомаркировка, тоталитаризмът
Гласуване в пленарната зала Евродепутатите подкрепиха разширяване на употребата на т.нар. екомаркировка за продукти, произведени по щадящи околната среда стандарти. Европейският Парламент прие резолюция относно тоталитаризма и призова за отваряне на архивите на бившите служби за сигурност в държавите членки.
На 2 април депутатите приеха предложението за разширяване на употребата на схемата на ЕС за екомаркировка (т.нар "цвете на ЕС"). С него се цели създаването на доброволна схема на ЕС за предоставяне на знак за екомаркировка на продукти, характеризиращи се с високи екологични показатели. Идеята е процедурата по екомаркировката да стане по-проста и да се намалят свързаните с нея разходи и административни усложнения. Евродепутатите решиха екомаркировката да се прилага за всички продукти с изключение на лекарствени препарати и храни. За да популяризират използването на европейската екомаркировка, се препоръчват информационни и образователни кампании за потребителите, така че те да могат да направят своя избор на продукти и да подкрепят производителите, които спазват високи еко страндарти. Тоталитаризъм Депутатите от Европейския парламент приеха резолюция относно "европейската съвест и тоталитаризма". В нея те подчертават, че "не може да има помирение без истина и памет" и призовават за обявяване на 23 август за общоевропейски ден за почитане на паметта на жертвите на всички тоталитарни и авторитарни режими. Евродепутатите отдават почит към всички жертви на тоталитарните и авторитарни режими в Европа и призовават за отваряне на архивите във всички държави членки, включително тези на бившите служби за сигурност, тайната полиция и разузнавателните агенции. В резолюцията се призовава за създаването на Платформа за европейска памет и съвест за сътрудничество между националните изследователски институти. Други теми средства от Европейския фонд за регионално развитие за финансиране на мерки за повишаване на енергийната ефективност препоръки за подготвяното ново споразумение ЕС-Русия недискриминация въз основа на религия, възраст или сексуална ориентация свободното движение на европейските граждани Схема за екомаркировка на ЕС Доклад за екомаркировката Резолюция на Европейския парламент относно Европейската съвест и тоталитаризма Запис от пленарните заседания
BG
1
PHOTO
20090401PHT53073.jpg
BG
2
PHOTO
20090401PHT53079.jpg
BG
3
LINK
/wps-europarl-internet/frd/live/live-video?language=bg
BG
8
PHOTO
20090401PHT53085.jpg
BG
12
LINK
/wps-europarl-internet/frd/vod/research-by-date?language=bg
-//EP//TEXT IM-PRESS 20090326STO52723 0 NOT XML V0//BG
-//EP//TEXT IM-PRESS 20090326STO52724 0 NOT XML V0//BG
-//EP//TEXT IM-PRESS 20090326STO52719 0 NOT XML V0//BG
-//EP//TEXT MOTION P6-RC-2009-0163 0 NOT XML V0//BG
-//EP//TEXT IM-PRESS 20090331IPR53012 0 NOT XML V0//BG
-//EP//TEXT REPORT A6-2009-0105 0 NOT XML V0//BG
-//EP//TEXT MOTION P6-RC-2009-0165 0 NOT XML V0//BG
-//EP//DTD IM-PRESS 20050901 FCS DOC XML V0//EN
-//EP//STYLESHEET IM-PRESS 20050901 FCS DOC XML V0//EN
