ВЪПРОС С ИСКАНЕ ЗА УСТЕН ОТГОВОР, ПОСЛЕДВАН ОТ РАЗИСКВАНЕ O-0096/08
съгласно член 108 от Правилника за дейността на ЕП
от
Marco Cappato
и
Marco Pannella
, от името на групата ALDE
към Комисията
Относно: Демокрацията, правата на човека и новото споразумение за партньорство и сътрудничество между ЕС и Виетнам
– Като има предвид, че по време на посещението на председателя на Европейската комисия г-н Barroso през ноември 2007 г. бе поставено начало на преговори за ново споразумение за партньорство и сътрудничество между ЕС и Виетнам и че първият кръг на преговорите се проведе през юли 2008 г.;
– като има предвид, че на 20 и 21 октомври 2008 г. в Ханой ще се проведе нов кръг от преговорите;
– като има предвид, че настоящото споразумение за сътрудничество включва клауза за правата на човека, въз основа на която член 1 гласи :„зачитането на правата на човека и на демократичните принципи е основа за сътрудничеството между страните и представлява съществен елемент от споразумението“;
– като взе предвид, че Социалистическа република Виетнам е държава с еднопартийна система и е под контрола на Виетнамската комунистическа партия, която също така оказва пълен контрол върху профсъюзите, асоциациите, религиозните организации и медиите;
– като взе предвид, че във Виетнам са документирани систематически нарушения на човешките и гражданските права, особено срещу етнически малцинства като Montagnards (Degar) и непризнати религиозни организации като Обединената будистка църква, както и че според някои влиятелни НПО за последните 18 месеца най-малко 26 политически дисиденти са осъдени и изпратени в затвора;
– като взе предвид, че смъртното наказание е запазено във Виетнам; че през последните няколко години смъртното наказание се използва все по-често и че през 2008 г. най-малко 83 души, сред които 14 жени, са осъдени на смърт;
какви инициатива е предприела Комисията, ако изобщо е предприела такива, за да гарантира, че преговорите за ново споразумение за партньорство и сътрудничество ще доведат до конкретни стъпки и развитие по отношение на зачитането на правата на човека и установяването на демокрация във Виетнам?
Какви осезаеми подобрения счита Комисията за необходими, за да се сключи споразумение, което да бъде удовлетворяващо също така по отношение на демокрацията и правата на човека?.
