Парламентът подкрепя европейската заповед за защита на жертвите на престъпления
Права на гражданите
Пленарни сесии
2011-12-13 - 17:52
Isabel Teixeira NADKARNI BXL (+32) 2 28 32198 STR (+33) 3 881 76758 PORT (+32) 498 98 33 36 EMAIL libe-press@europarl.europa.eu Doichin CHOLAKOV STR (+33) 3 881 74608 EMAIL presa-bg@europarl.europa.eu EMAIL doichin.cholakov@europarl.europa.eu Защитата, която получават жертвите от извършителите на престъпления спрямо тях в една европейска държава, ще може вече да се ползва от и в останалите държави на ЕС според новите правила, гласувани от Парламента във вторник. Европейската заповед за защита ще защити жертвите от престъпления, като сексуално насилие, отвличане или опит за убийство. Държавите членки разполагат с три години за транспонирането на директивата в националното законодателство.
Във всички държави членки вече съществуват мерки за защита на жертвите от извършителите на престъпления спрямо тях, но към настоящия момент те престават да действат в случай, че жертвата се премести в друга държава. Директивата за Европейска заповед за защита (ЕЗЗ) ще позволи на всеки, който се ползва от защита по силата на наказателния кодекс на една държава членка, да кандидатства за подобна защита в случай, че се премести в друга държава.
"Казано накратко, ще улесним придвижването на жертвите и ще затрудним придвижването на извършителите на престъпления спрямо тях. Днес направихме важна стъпка към осигуряването на защита на тези, които най-много я заслужават", каза докладчикът от комисията за права на жените и равенство между половете Teresa Jiménez-Becerril Barrio (ЕНП, Испания).
"Защитата няма да има граници. Съществуват хиляди жертви на престъпления, които вече ще могат да живеят спокойно", добави Carmen Romero López (С&Д, Испания), докладчик от комисията за граждански свободи.
От самото начало на процедурата по приемането на новото законодателство стремежът на депутатите беше ЕЗЗ да обхване жертвите на всички престъпления. Към днешна дата повечето мерки за защита са насочени към жени, жертви на насилие.
Правилата ще защитават жертвите или потенциалните жертви "срещу криминални действия, които могат да застрашат живота им, психическата, физическата или сексуална им неприкосновеност, […] както и честта и личната им свобода".
Недопускане на извършителя в близост до жертвата
ЕЗЗ може да бъде издадена, ако в дадена държава извършителят вече има забрана за достъп до жилището на жертвата и/или местата, които тя посещава, както и ограничения да влиза в контакт или да я доближава.
Защита за роднините на жертвите
Благодарение на членовете на ЕП, ЕЗЗ може да бъде използвана и за защита на роднините на лицето, което се ползва вече от нейната защита.
Новото законодателство адресира и частно-правни аспекти
ЕЗЗ ще бъде допълнена от законодателство, свързано с гражданското право. В тази посока е предложението на Комисията от май 2011 г. за взаимното признаване на защитата по смисъла на гражданското право, което ще бъде гласувано в рамките на процедура по съвместно решение в Парламента и Съвета. Комбинацията от двата инструмента (директивата за ЕЗЗ и този регламент) ще покрива най-широкия възможен кръг от защитни мерки в държавите членки.
Допълнителна информация
Директивата за ЕЗЗ бе инициирана по предложение на 12 държави членки и задвижена от Испанското председателство през първата половина на 2010 г.
Великобритания е приела да участва в прилагането на директивата, докато Ирландия и Дания са отказали.
Докладчик:
комисия за Граждански свободи: Carmen Romero López (С&Д, Испания)
комисия за Права на жените и равенството на половете: Teresa Jiménez - Becerril Barrio (ЕНП, Испания)
Процедура: съвместно вземане на решение, второ четене
20111213IPR33945 Приетият текст Видео запис на дебата Видео запис на пресконференцията
BG
1
LINK
/plenary/bg/texts-adopted.html
BG
2
LINK
/ep-live/bg/plenary/search-by-date
BG
3
LINK
/ep-live/bg/schedule/live-broadcast
-//EP//DTD IM-PRESS 20050901 IPR DOC XML V0//EN
-//EP//STYLESHEET IM-PRESS 20050901 IPR DOC XML V0//EN
