Великден през погледа на членовете на ЕП
Култура
2008-03-28 - 12:54
Повечето европейци вече отпразнуваха Възкресение Христово, а други се готвят да го посрещнат след около месец. Всяка пролет много хора по цял свят очакват с нетърпение този голям празник - символ на възраждащия се живот и природа. Какво означава Великден за членовете на Европейския парламент ? Как се празнува той в Европейския съюз ?
Страните от Европейския съюз имат доста общи традиции, но същевременно и свои специфични обичаи. Ето какво ни разказаха европейските депутати...
Повод за среща с близките и приятелите
Ljudmila Novak (ЕНП-ЕД, Словения): В Словения сме склонни да празнуваме Великден главно като прекарваме време със семейството и ходим заедно на църква всеки ден от четвъртък до понеделник.
Bastiaan Belder (Независимост/Демокрация, Холандия): Празнувам Великден със съпругата си, децата и четирите внука - всички заедно. Великден има много специално религиозно значение за нас и не е просто един почивен ден. В неделя отидохме два пъти до протестантската църква, където се бяха събрали 1000 души.
Satu Hassi (Зелени, Финландия): В понеделник вечеряхме у дома с приятели. Приготвихме агнешко, както и великденски десерт, наречен pasha . За великденска украса на масата използвахме нарциси, а на прозореца поставихме "Великденска вещица".
Древни традиции
Jana Hybášková (ЕНП-ЕД, Чешка република): В понеделник сутрин на Великден аз и дъщерите ми чакаме в леглата... Съпругът ми идва, за да ни "сурвака" с преплетени върбови клонки.
Adina-Ioana Vălean (АЛДЕ, Румъния): След дълъг период, продължил повече от шест седмици, великденските празненства започват в петък преди неделя на Великден. След религиозната церемония късно в събота вечерта всеки яде хляб и пие вино и отнася свещта у дома си.
Eugenijus Maldeikis (СЕН, Литва): Счита се, че заравянето на великденско яйце в земята ще донесе добра реколта. Организираме състезание с яйца и вярваме, че победителят го очаква успешна година.
Andres Tarand (ПЕС, Естония): Децата в Естония боядисват яйца, които възрастните после скриват някъде. Казваме, че яйцата са донесено от зайците. Хората си подаряват върбови клонки.
Kathy Sinnott (Независимост/Демокрация, Ирландия): В неделя на Великден си подаряваме шоколадови яйца. Често пъти скриваме яйцата, така че всеки да ги търси упорито. У дома го правим и с истински боядисани яйца.
Празнуване на ново начало... и на Нова година !
David Hammerstein (Зелени, Испания): За мен Великден е празник на пролетта, на новия живот и аз реших на този ден да дам няколко пресконференции, посветени на екологични въпроси. Ще празнувам и еврейския Великден. Отбелязвам го по светски начин със символична вечеря и ще мисля за освобождението на всички хора, борещи се срещу потисничеството, като народа на Тибет например.
Feleknas Uca (ЕОЛ/СЗЛ, Германия) прекара 21 март в Диарбекир, където празнува Newroz - кюрдската Нова година.
20080319STO24705 Статии на културна тематика
BG
1
PHOTO
20080327PHT25026.jpg
BG
2
LINK
/news/public/documents_par_theme/906/default_bg.htm
-//EP//DTD IM-PRESS 20050901 STO DOC XML V0//EN
-//EP//STYLESHEET IM-PRESS 20050901 STO DOC XML V0//EN
