ЕП иска незабавно и трайно прекратяване на огъня в Газа и преговори за примирие
Външни отношения
2009-01-15 - 13:19
Депутатите искат незабавно спиране на военните действия в Газа В приета днес резолюция ЕП призовава за незабавно и трайно прекратяване на огъня, което да включва преустановяване на ракетните атаки на Хамас срещу Израел и прекратяване на военните действия на Израел в Газа. Депутатите настояват за постигане на примирие, гарантирано от механизъм, който може да включва разполагането на "многонационално присъствие". Те искат също така Израел да допусне международната преса до Газа и да гарантира безпрепятствен достъп на хуманитарна помощ.
Членовете на ЕП призовават за "примирие, постигнато чрез преговори", което да се гарантира от механизъм, определен от международната общност и координиран от Четворката и Лигата на арабските държави, който "би могъл да включи разполагане на многонационално присъствие".
Парламентът иска израелските власти да разрешат безпрепятствен достъп на хуманитарна помощ до ивицата Газа и да гарантират "непрекъснат и адекватен поток от помощи по хуманитарните коридори". По-нататък в резолюцията се настоява за перманентно отваряне на контролно-пропускателните пунктове, вдигане на блокадата и предотвратяване на незаконния трафик на оръжия и муниции.
Депутатите изразяват шока си от страданието на цивилното население в Газа и изразяват съжаление, че по време на атаките са били засегнати граждански цели и обекти на ООН. Те изразяват също така съчувствието си към цивилното население, засегнато от насилието в Газа и южен Израел.
Резолюцията призовава Израел да изпълни задълженията си съгласно международното право и международното хуманитарно право, както и „Хамас” да прекрати ракетните атаки.
В заключение членовете на ЕП подчертават голямото значение на подновяването на усилията за "помирение между всички части на палестинското общество въз основа на споразумението от Мека от февруари 2007 г." Това споразумение включва приемането на предишните споразумения, включително правото на Израел да съществува. В тази връзка се изтъква необходимостта от постоянна географска връзка между ивицата Газа и Западния бряг и от тяхното "мирно и трайно" политическо обединение.
Дебат относно положението в Газа
На 14 януари европейските депутати проведоха дебат относно конфликта в ивицата Газа и Израел, като по-голямата част от тях призоваха за незабавно спиране на огъня и за договаряне на примирие.
Председателство на Съвета
Чешкият външен министър Karel Schwarzenberg говори за "драматичната ситуация в Близкия Изток", като описа в детайли хуманитарната криза в региона и подчерта, че вече се оформят контурите на решение за излизане от кризата. То трябва да предшествано от безусловно спиране на ракетните атаки към Израел от страна на Хамас, както и от прекратяване на израелската военна акция, за да се позволи "доставянето на хуманитарна помощ и възстановяването на обществените услуги и крайно необходимото медицинско обслужване".
Според него разполагането на международна мисия, която да наблюдава изпълнението на спирането на огъня и да служи като връзка между двете страни, би могло да бъде от полза. В този контекст ЕС е готов да върне своите наблюдатели.
Европейска комисия
Комисарят по външните въпроси Benita Ferrero-Waldner подчерта, че "конфликтът в Газа вече навлиза в своята трета седмица и всеки ден статистиките се влошават". След като подробно се спря на последствията от кризата върху гражданското население и върху стабилността в региона, тя изтъкна, че в дългосрочен план конфликтът отслабва доверието между Палестина и Израел.
Г-жа Ferrero-Waldner акцентира върху необходимостта да се подновят преговорите за намиране на политическо решение на конфликта веднага след спирането на военните действия. "Израел не може да си позволи да губи време в постигането на мир", завърши комисарят.
Говорители на големите политически групи
"Седемнадесетте дни на сражения оставиха дълбоко потискаща равносметка на разрушение, хаос, омраза и отмъщение", каза Salafranca Sánchez-N eyra (ЕНП-ЕД, Испания), добавяйки, че "могат да се спечелят всички битки, с изключение на най-важната, тази за мир".
Г-н Salafranca призова за незабавно спиране на огъня, в съгласие с Резолюция 1860 на Съвета за сигурност на ООН, и за вземане на хуманитарни мерки за облекчаване на мизерните условия в ивицата Газа. "Хамас е едновременно причина и последствие от тези ужасни условия", отбеляза в заключение ораторът.
Martin Schulz от името на ПЕС призна, че дебати като този са трудни за всички участници. "Израел е наш приятел", каза той, "но най-важното е да може да говорим с тях относно противоречивите аспекти" на този конфликт.
"Израел има правото да се защитава срещу тези, които искат да го унищожат; но трябва да използва съразмерни мерки в рамките на международните закони, и аз мисля, че ще се съгласим, че методите, които те използват, са несъразмерни."
Annemie Neyts-Uyttebroeck (Белгия) говори от името на групата на АЛДЕ. Тя подчерта, че разполагането на международни сили може да е необходимо за прекратяването на този конфликт и призова ЕС да участва в тях. "ЕС трябва да действа и да говори ясно", каза тя, "САЩ трябва също да бъдат включени, както и Арабската лига и нейните членове."
Дебат: 14 януари 2009 г.
Гласуване на резолюция: 15 януари 2009 г.
20090113IPR46099 Приетият текст, разискванията, резултатите от гласуванията и поименните гласувания на резолюцията относно положението в Близкия изток/ Ивицата Газа ще бъдат публикувани скоро на този линк Hans-Gert Pöttering иска незабавно спиране на огъня в Газа The EU and the Middle-East Situation in the Middle East/Gaza Strip - 14/01/2009 - Council and Commission (Czech minister Karel Schwarzenberg, Commissioner Benita Ferrero-Waldner) (аудио, 24:07, английски) Situation in the Middle East/Gaza Strip - 14/01/2009 - Council and Commission (Czech minister Karel Schwarzenberg, Commissioner Benita Ferrero-Waldner) (аудио, 24:07, оригинал) Situation in the Middle East/Gaza Strip - 14/01/2009 - Political groups (аудио, 24:26, английски) Situation in the Middle East/Gaza Strip - 14/01/2009 - Political groups (аудио, 24:26, оригинал)
BG
1
PHOTO
20090114PHT46109.jpg
BG
2
LINK
/activities/plenary/ta/calendar.do?language=BG
BG
4
LINK
http://ec.europa.eu/external_relations/mideast/index_en.htm
BG
5
MULTIMEDIA
20090114MLT46241.asf
BG
6
MULTIMEDIA
20090114MLT46239.asf
BG
7
MULTIMEDIA
20090114MLT46245.asf
BG
8
MULTIMEDIA
20090114MLT46243.asf
-//EP//TEXT IM-PRESS 20090112IPR45934 0 NOT XML V0//BG
-//EP//DTD IM-PRESS 20050901 IPR DOC XML V0//EN
-//EP//STYLESHEET IM-PRESS 20050901 IPR DOC XML V0//EN
