P6_TA-PROV(2008)0298
Адаптиране на законодателни актове към процедурата по регулиране с контрол - "омнибус" регламент, част първа ***I
A6-0088/2008
Законодателна резолюция на Европейския парламент от 18 юни 2008 г. относно предложението за регламент на Европейския парламент и на Съвета за адаптиране към Решение 1999/468/ЕО на Съвета, изменено с Решение 2006/512/ЕО, на някои актове, които подлежат на процедурата, посочена в член 251 от Договора, по отношение на процедурата по регулиране с контрол - Част първа ( COM(2007)0741 – C6-0432/2007 – 2007/0262(COD) )
(Процедура на съвместно вземане на решение: първо четене)
Европейският парламент
, –
като взе предвид предложението на Комисията до Европейския парламент и до Съвета ( COM(2007)0741 ),
–
като взе предвид член 251, параграф 2, член 40, член 47, параграф 1 и параграф 2, първо и трето изречение, член 55, член 71, член 80, параграф 2, член 95, член 100, член 137, параграф 2, член 156, член 175, параграф 1 и член 285 от Договора за ЕО, съгласно които предложението е внесено от Комисията ( C6-0432/2007 ),
–
като взе предвид ангажимента, поет от представителя на Съвета с писмо от 28 май 2008 г. предложението да бъде прието без изменения, в съответствие с член 251, параграф 2, втора алинея, второ тире от Договора за ЕО,
–
като взе предвид член 51 от своя правилник,
–
като взе предвид доклада на Комисията по правни въпроси и становищата на Комисията по международна търговия, Комисията по икономически и парични въпроси, Комисията по заетост и социални въпроси, Комисията по околна среда, обществено здраве и безопасност на храните, Комисията по промишленост, изследвания и енергетика, Комисията по вътрешния пазар и защита на потребителите, Комисията по транспорт и туризъм, Комисията по регионално развитие и Комисията по земеделие и развитие на селските райони ( A6-0088/2008 ),
1.
Одобрява предложението на Комисията във вида, в който е изменено;
2.
Призовава Комисията да се отнесе до него отново, в случай че възнамерява да внесе съществени изменения в своето предложение или да го замени с друг текст;
3.
Възлага на своя председател да предаде позицията на Парламента съответно на Съвета и на Комисията.
P6_TC1-COD(2007)0262
Позиция на Европейския парламент приета на първо четене на 18 юни 2008 г. с оглед приемането на Регламент (ЕО) № …/2008 на Европейския парламент и на Съвета за адаптиране към Решение 1999/468/ЕО на Съвета, на някои актове, за които се прилага процедурата, предвидена в член 251 от Договора, във връзка с процедурата по регулиране с контрол. Адаптиране към процедурата по регулиране с контрол
.
Част първа
(Тъй като беше постигнато споразумение между Парламента и Съвета, позицията на Парламента на първо четене съответства на окончателния законодателен акт, , Регламент (ЕО) No 1137/2008.)
