10.5.2010 B7-0263/2010 ПРЕДЛОЖЕНИЕ ЗА РЕЗОЛЮЦИЯ внесено съгласно член 120 от Правилника за дейността
относно наказателнен съд на Европейския съюз
Salvador Garriga Polledo
PE441.843v01-00 B7‑0263/2010 Предложение за резолюция на Европейския парламент относно наказателен съд на Европейския съюз
Европейският парламент ,
– като взе предвид член 120 от своя правилник,
A. като има предвид увеличаването на случаите на закононарушения, които попадат под различни териториални юрисдикции в рамките на Европейския съюз,
Б. като има предвид, че това води до конфликти на правомощия между съдилищата на различни държави-членки,
В. като има предвид положителния опит в различни държави-членки в областта на обединяването на регионални наказателни юрисдикции в една единствена национална юрисдикция, когато става въпрос за определени закононарушения,
Г. като има предвид, че създаването на наказателен съд на Европейския съюз би спомогнало за разрешаване на проблемите с конфликтите на правомощия между съдилищата на различни държави-членки и би допринесло за особена ефективност на съдебните решения при делата срещу закононарушения, попадащи под различни териториални юрисдикции,
1. отправя искане за създаването на наказателен съд на Европейския съюз;
2. призова за това определени закононарушения, попадащи под различни териториални юрисдикции, да бъдат разглеждани от въпросния наказателен европейски съд;
3. настоятелно призовава отделните държави-членки на Европейския съюз, въз основата на правото от Договорите, да делегират национални правомощия на горепосочения наказателен съд на Европейския съюз.
