Политическите партии на европейско равнище
Институции
2011-01-31 - 12:58
© Westend/Belga През 2004 година влезе в сила регламентът за политическите партии на европейско равнище. За да бъдат признати за европейски, партиите трябва да отговарят на изисквания, като например да са представени юридически в страната, където е седалището им и да съблюдават основните принципи на ЕС. Как изглеждат нещата на практика по отношение на статута и финансирането на европейските партии? Дискусия по темата организира Комисията по конституционни въпроси на ЕП, с участието на политици и експерти.
Един от централните въпроси по време на дискусията беше за статута на европейските политически партии. "Надявам се, че следващата стъпка в този дебат ще бъде създаването на конкретен политически и финансов статут на политическите партии на ЕС....Ние нямаме европейски статут и това е абсолютно необходимо", подчерта Wilfried Martens, председател на Европейската народна партия (ЕНП)
Philip Cordery, генерален секретар на Партията на европейските социалисти (ПЕС), припомни, че в момента правният статут на европейските политически партии се равнява на статута на белгийска неправителствена организация. Според него статутът трябва да позволи да се провеждат европейски кампании, да представят кандидати за Европейската комисия, както и да се водят кампании по време на референдуми и национални кампании.
"Европейските политически партии не са признати като такива, нямат капацитет да действат и не разполагат с достатъчно идентичност пред гражданите на ЕС, към които трябва да се обръщат", посочи Monica Frassoni, съпредседател на Европейската Зелена Партия (ЕЗП).
Финансирането
"Финансовият регламент за подкрепа на политическите партии не позволява на партиите на европейско равнище да действат като политически партии. Не им е позволено да водят кампания, да подкрепят кандидати...., подчерта Andrew Duff (АЛДЕ , Великобритания).
Wilfried Martens също подчерта, че финансирането е от централно значение за европейските партии, за да могат да бъдат по-независими.
Индивидуалното членство
"Трябва да допуснем индивидуалното членство, може би има хора в нашите държави, които биха искали да са членове на европейските партии, но не желаят да членуват в националните партии, посочи португалецът от ЕНП Paulo Rangel.
Номинации на Европейските избори
"Европейската социалистическа партия обмисля номиниране на кандидат за председател на ЕК в изборите за Европейски парламент през 2014 г." съобщи Enrique Guerrero Salom (Социалисти&Демократи, Испания).
Доклад по темата в ЕП
Гръцката евродепутатка от ЕНП Marietta Giannakou, която подготвя парламентарен доклад по темата, посочи, че "приемането на правен статут за европейските политически партии въз основа на правото на ЕС е решителна и качествена стъпка към подобряване на демокрацията в рамките на Съюза."
Докладът ще се гласува в Комисията по Конституционни въпроси през март, за април се очаква да влезе за обсъждане в пленарна зала.
20110131STO12825 Материали по темата , на английски Програмата на дискусията, на английски Подробности за регламента от 2004 година, на английски
BG
1
PHOTO
20110120PHT12131.jpg
BG
2
LINK
/meetdocs/2009_2014/documents/afco/dv/etude-departement-thematique_/etude-departement-thematique_en.pdf
BG
3
LINK
/meetdocs/2009_2014/documents/afco/dv/854/854402/854402en.pdf
BG
4
LINK
http://europa.eu/legislation_summaries/glossary/eu_parties_status_en.htm
-//EP//DTD IM-PRESS 20050901 STO DOC XML V0//EN
-//EP//STYLESHEET IM-PRESS 20050901 STO DOC XML V0//EN
