Тази седмица в ЕП Тази седмица в ЕП
През тази седмица евродепутатите ще работят в Парламентарните комисии. Комисията по вътрешни работи ще гласува предложение за разглеждането на подстрекателството към тероризъм като криминално престъпление. Ефективността на структурните фондове на ЕС ще бъде тема на изслушване, организирано от Комисията за регионално развитие. В повечето парламентарни комисии представители на френското председателство ще представят програмата си за следващите шест месеца.
Във вторник Комисията по вътрешни работи и граждански свободи ще гласува доклад, според който подстрекателството към тероризъм се включва към криминалните престъпления. В същия ден евродепутатите от Комисията ще гласуват и доклад за защита на личните данни като част от сътрудничеството в областта на правосъдието.
Също във вторник Комисията по екология ще гласува по нов регламент за екологични подобрения при двигателите и моторните превозни средства. На нашата страница в същия ден ще Ви предложим статия за общите усилия на държавите от ЕС да намалят вредните емисии.
Колко ефективни са структурните фондове на ЕС? Това е темата на изслушване, което ще се проведе от Комисията по регионално развитие в четвъртък.
Ситуацията в Зимбабве ще бъде обсъдена във вторник от Комисията по развитие. Очаквайте в сряда нашето интервю с един от участниците в дискусията - говорителя за Европа на Движението за Демократични промени Hebson Makuvise.
Представители на Европейския Парламент и Съвета ще се срещнат в четвъртък с оглед на постигането на предварително споразумение по бюджета за 2009 година.
20080714INS34067 Програмата за тази седмица - на англ. Комисиите в Парламента