Темите тази седмица в ЕП: равенството между половете, разширяването, икономиката
Институции
2012-03-12 - 08:01
Появата на дискриминационни Интернет страници също е сред темите от дневния ред Тази седмица депутатите от Европейския парламент са в Страсбург за редовната пленарна сесия през март. Някои от въпросите, с които те ще се занимават, са разширяването на ЕС и напредъкът на страните-кандидатки, равенството между мъжете и жените и резултатите от последната среща на европейските ръководители на 1-2 март. Представяме Ви накратко някои от основните теми, като можете да намерите по-подробно описание на дневния ред на пленарното заседание от линковете вдясно.
Сесията започва понеделник следобед с дебат за равенството между половете с акцент върху участието на жени в политическия живот.
Във вторник депутатите ще разискват в сутрешната сесия резултатите от срещата на Европейския съвет, провела се на 1-2 март 2012 г., когато 25 страни-членки подписаха споразумение за бюджетна дисциплина, а следобед ще обърнат внимание на появата на дискриминационни Интернет страници в някои европейски страни, както и на разпространението на диабета в света.
Напредъкът на Исландия, Босна и Херцеговина и Бивша югославска република Македония към членство в ЕС ще бъде обсъден в сряда. В четвъртък, последния ден на пленарното заседание, ще бъде разгледана пътната карта за постигане до 2050 г. на конкурентоспособна икономика с ниска въглеродна интензивност.
Извън пленарното заседание, парламентарната комисия по външни работи ще се срещне в понеделник с председателя на Общото събрание на ООН г-н Насър Абдулазиз Ал Насър.
20120309STO40291 Тематично досие за пленарната сесия Програма на ЕП за седмицата Информационен бюлетин ЕП във Facebook ЕП в Twitter
BG
1
PHOTO
20120113PHT35264.jpg
BG
3
LINK
/news/bg/pressroom/agenda/
BG
4
LINK
/news/bg/pressroom/newsletter
BG
5
LINK
http://www.facebook.com/europeanparliament
BG
6
LINK
http://www.twitter.com/europarl_bg
-//EP//TEXT IM-PRESS 20120302FCS39886 0 NOT XML V0//BG
-//EP//DTD IM-PRESS 20050901 STO DOC XML V0//EN
-//EP//STYLESHEET IM-PRESS 20050901 STO DOC XML V0//EN
