Парламентът определя приоритетите на реформата на рибарския сектор
Рибно стопанство
2010-02-25 - 14:10
Реформата на общата политика в областта на рибарството (ОПОР) трябва да вземе предвид огромните разлики между европейските флоти и риболовни практики, да предостави по-големи отговорности на рибарските региони, да отговори на проблемите, произтичащи от свръхкапацитета на риболовния флот и да подобри традиционната квотна система, се казва в незаконодателен доклад, приет от ЕП в четвъртък. Депутатите призовават също така за създаване на силен аквакултурен сектор и система за екомаркировка.
Докладът на Maria do Céu Patrão Neves (EНП, Португалия), който се включва към широката обществена консултация относно предстоящата реформа на ОПОР, беше приет с 456 гласа "за", 50 "против" и 65 "въздържали се". В него се настоява за радикална реформа на сектора и се отправя предупреждението, че евентуален неин неуспех би довел до изчезването както на рибата, така и на рибната промишленост.
Изоставяне на традиционния подход "отгоре надолу"
Управлението на рибарството трябва да изостави традиционния подход "отгоре надолу", като вместо това наблегне на принципа на регионализиране и субсидиарност, както и на участие на професионалистите в сектора, за да може по-добре да се вземат предвид специфичните особености на различните европейски морета и флоти.
Депутатите отхвърлят твърдо всеки опит да се приеме един общностен модел за управление на рибарството, като същевременно подчертават необходимостта да се "избягва застрашаването както на равните възможности между производителите на европейския пазар, така и на хармонизирането на условията на конкуренция".
Парламентът призовава Комисията да работи за постигане на "отделен, ясно дефиниран, либерален и освободен от бюрокрация" модел на управление на малките крайбрежни риболовни райони и да подобри техния достъп до Европейския фонд за рибарство.
Към политика на неизхвърляне на улова
Депутатите настояват Комисията "внимателно да прегледа" възможностите за приемане на нови модели за управление на рибарството, съвместими и допълващи традиционната система на общ допустим улов (ОДУ), според която всяка държава членка получава годишна национална квота. Това според депутатите би улеснило въвеждането на политиката на неизхвърляне на улов и би дало възможност на флотата да се адаптира по по-гъвкав начин.
Изхвърлянето на риба според депутатите представлява "неустойчива риболовна практика", която трябва постепенно да отпадне. Това трябва да се постигне чрез създаване както на позитивни, така и на негативни стимули за рибарите да подобрят селективността; ако в рамките на подходящ срок стимулите не намалят изхвърлянето на риба, то тогава трябва да се въведе забрана.
Исторически обем на улова
Депутатите считат, че достъпът до рибни запаси трябва да бъде осъвременен и да не бъде основан занапред единствено на критерия за традиционен обем на улова, а постепенно да се въведат екологични и социални критерии за определяне на правата за риболов. Те трябва да включват селективността на риболовното оборудване, приноса към местната икономика, потреблението на енергия и емисиите на СО2.
Парламентът все пак настоява, че всеки нов режим на управление трябва да запази за крайбрежните общности предимствата, основаващи се на историческите права.
Силен рибовъден сектор и екомаркировка
Докладът защитава създаването на "силен, висококачествен и екологически устойчив" сектор на аквакултурите, който може да помогне за посрещане на нарастващото търсене в ЕС, където в момента 60% от консумираната риба е хваната извън водите на ЕС.
Друго искане на Парламента е да се изготви специфична програма за екомаркировка с оглед подобряване на имиджа на продуктите на рибарството и насърчаване на здравословното хранене.
Оценка на новите споразумения за рибарство с трети страни
Депутатите са на мнение, че новите споразумения за рибарство с трети страни трябва да бъдат оценени спрямо критерии, определени от Европейския парламент, които да насърчават устойчивото рибарство, да повишават местната заетост в сектора и да вземат предвид правата на човека и демокрацията.
Следващи стъпки
Депутатите искат реформата да бъде финализирана към началото на 2011 г., за да може да бъде взета предвид при обсъждането на финансовата рамка на ЕС за периода 2014-2020 г. Тя трябва да включва по-голямо финансиране за ОПОР, което да гарантира, че реформата ще може да бъде приложена.
Докладът е в отговор на Зелената книга на Комисията, заключенията от която ще бъдат обобщени през март тази година. След тяхната оценка, Комисията ще представи законодателни предложения, които ще трябва да бъдат одобрени заедно от Парламента и Съвета (ЕП получи нови законодателни правомощия по отношение на рибарството съгласно Лисабонския договор).
Докладчик: Maria do Céu Patrão Neves (ЕНП, Португалия)
Процедура: доклад по собствена инициатива 20100224IPR69472 Парламентарна комисия по рибно стопанство Профил на докладчика Прессъобщение от 28 януари 2010 г.: MEPs set out fisheries policy reform priorities Зелена книга относно реформата на рибарския сектор - процедурен файл
BG
1
LINK
/activities/committees/homeCom.do;jsessionid=43F8B40D3B543F498DDA67875186C7B6?language=BG&body=PECH
BG
2
LINK
/members/public/geoSearch/view.do?country=PT&partNumber=1&language=BG&id=96902
BG
4
LINK
/oeil/FindByProcnum.do?lang=en&procnum=INI/2009/2106
-//EP//TEXT IM-PRESS 20100125IPR67969 0 NOT XML V0//BG
-//EP//DTD IM-PRESS 20050901 IPR DOC XML V0//EN
-//EP//STYLESHEET IM-PRESS 20050901 IPR DOC XML V0//EN
