Евродепутати против исканията на правителствата за намаляване на бюджета на ЕС за 2012
Бюджет
2011-10-06 - 15:46
©BELGA_KEYSTONE_Martin Ruetschi Стратегията Европа 2020 не трябва да става жертва на настоящия климат на икономии, тъй като са необходими инвестиции в икономическия растеж, за да се помогне на Европа да излезе от кризата, заяви Francesca Balzani (С & Д, Италия). С тези думи тя обясни защо бюджетната комисия предложи да се добавят 30 милиона евро към бюджетните линии, свързани с Европа 2020, като същевременно предложи намаляване с 26 милиона евро на разходите за администрация и външнополитическа дейност.
На 5 октомври Комисията по бюджетна политика формулира своята позиция по предложението за бюджет на ЕС за 2012 година. Евродепутатите отхвърлиха съкращенията по линия на политиката на сближаване, предложени от Съвета и се върнаха към първоначалното предложение на Комисията.
Те добавиха 250 млн. евро в подкрепа на производителите на плодове и зеленчуци, за предотвратяване на бъдещи кризи от рода на тази с бактерията е-коли. Евродепутатите искат по-голяма помощ за Палестина и повече пари за агенцията за защита на границите Фронтекс.
Проектобюджет 2012 - предистория
През април 2011 г., Комисията предложи бюджет от 147,4 млрд. евро за поети задължения (132,7 млрд. евро в плащания) за 2012 г., което представлява увеличение от 3,7 процента (4,9%) в сравнение с 2011 година и 1,12 на сто (1 , 01%) от Брутния Национален Доход на ЕС.
Поетите задължения са тези които ЕС се ангажира да плати, макар и не задължително в дадената година, плащанията са конкретните суми, които се изплащат от ЕС в конкретната година на практика.
През юни 2011 г. евродепутатите подкрепиха увеличение на бюджета с 4,9% в сравнение с 2011 г., призовавайки държавите-членки на ЕС да обяснят публично от кои европейски проекти искат да се откажат. Съветът предложи през юли де факто замразяване на бюджета на нивата от 2011 година. Същият месец започнаха преговорите между представителите на Парламента, Съвета и Комисията по бюджет 2012.
Предстоящо
Бюджетната комисия ще гласува резолюция за проектобюджета следващата седмица. Очаква се Парламентът като цяло да гласува на 26 октомври. Ако Парламентът и Съветът успеят да се споразумеят, окончателният бюджет може да бъде приет в края на ноември.
20110930STO28001 Съобщението за пресата Предложението на Комисията Позицията на Съвета
BG
1
PHOTO
20111003PHT28060.jpg
BG
3
LINK
http://ec.europa.eu/budget/figures/2012/2012_en.cfm
BG
4
LINK
http://www.consilium.europa.eu/uedocs/cms_data/docs/pressdata/en/ecofin/124047.pdf
-//EP//TEXT IM-PRESS 20111003IPR28087 0 NOT XML V0//BG
-//EP//DTD IM-PRESS 20050901 STO DOC XML V0//EN
-//EP//STYLESHEET IM-PRESS 20050901 STO DOC XML V0//EN
