Здраве: стратегически подход 2008-2013 г.
Обществено здраве
2008-10-09 - 13:01
В доклад върху Бялата книга „Заедно за здраве: Стратегически подход за ЕС 2008-2013 г.”, депутатите подчертават важността на профилактиката, превенцията и ранната диагностика на хроничните заболявания, като същевременно препоръчват да се ограничи употребата на антибиотици.
На 9 октомври ЕП прие с 554 гласа "за", 23 "против" и 21 "въздържали се", доклад на Alojz Peterle (ЕНП-ЕД, Словения) относно Бялата книга на Комисията „Заедно за здраве: Стратегически подход за ЕС 2008-2013 г.” Въпросната Бяла книга има за цел да определи стабилна рамка - първата здравна стратегия на ЕС - която да даде насока на дейността на Комисията в сферата на здравеопазването.
Насърчаване на профилактиката и превенцията
В доклада ЕП обръща вниманието на Комисията и на държавите-членки върху необходимостта да се подкрепят изследванията и да се насърчат профилактиката, ранната диагностика и подходящото лечение на хроничните заболявания.
Депутатите отбелязват, че трябва да се увеличат значително усилията за превенция на заболяванията и провеждане на кампании за ваксинация. Те изтъкват също така значението на добре организираните, всеобхватни и ефективни програми за скрийнинг, които да улеснят ранното откриване и незабавното лечение на болестите.
В друга интересна точка докладът подчертава, че понятието "здравословен начин на живот" (т.е. да се следва здравословен режим на хранене, да не се злоупотребява с наркотици и да се извършва физическа дейност) трябва да бъде допълнено с "психо-социално измерение" (т.е. балансиран подход към работата и семейния живот).
Ограничаване на употребата на антибиотици
Депутатите отделят сериозно внимание на антибиотиците. Според доклада антибиотиците стават все по-безполезни с увеличаването на резистентността спрямо тях. По-нататък се казва, че степента на резистентност варира в различните части на ЕС в резултат на различното отношение към използването и контрола върху антибиотиците (3 до 4 пъти по-голяма употреба на антибиотици в някои държави-членки, отколкото в други), а пък честите движения на хора, включително туризмът, увеличават риска от разпространяване на резистентни бактерии в ЕС.
Поради това нецелесъобразната употреба на антибиотици трябва да бъде контролирана и да се насърчава благоразумното им използване. Депутатите настояват също за ефективни мерки за борба с резистентността спрямо антибиотиците, включително антибиотиците да се продават само с рецепта, както и ограничаване на изписването на антибиотици само до случаи, когато тяхната употреба е наистина необходима.
20081009IPR39072 Приетият текст, разискванията, резултатите от гласуванията и поименните гласувания на доклада относно „Заедно за здраве: Стратегически подход за ЕС 2008-2013 г.” ще бъдат публикувани скоро на този линк Процедурно досие относно „Заедно за здраве: Стратегически подход за ЕС 2008-2013 г.”
BG
1
LINK
/activities/plenary/pv/calendar.do?language=BG
BG
2
LINK
/oeil/file.jsp?id=5636662
-//EP//DTD IM-PRESS 20050901 IPR DOC XML V0//EN
-//EP//STYLESHEET IM-PRESS 20050901 IPR DOC XML V0//EN
