Отговор, даден от г-н Дали от името на Комисията
(18 март 2010 г.)
Няма започната процедура от Комисията срещу България във връзка с транспонирането на Директива 2001/18/EО относно съзнателното освобождаване на генетично модифицирани организми в околната среда Директива 2001/18/ЕО относно съзнателното освобождаване на генетично модифицирани организми в околната среда и Регламент (ЕО) № 1829/2003 относно генетично модифицираните храни и фуражи. .
Комисията следва да бъде уведомявана по надлежния ред за всеки законодателен акт, с който се изменя действащото българско законодателство относно ГМО, за да прецени дали той е съобразен с изискванията на съответното законодателство на ЕС. По-конкретно Комисията трябва да бъде нотифицирана за националните мерки, регламентиращи съвместното съществуване на ГМО с традиционни или биоземеделски култури, в съответствие с Директива 98/34/EО Директива 98/34/EО на Европейския парламент и на Съвета от 22 юни 1998 г. за определяне на процедура за предоставяне на информация в областта на техническите стандарти и регламенти. . Посочената директива урежда процедурата за предоставяне на информация в областта на техническите стандарти и регламенти и служи като средство, целящо гладко функциониране на вътрешния пазар.
В Комисията не е постъпвала подобна нотификация от страна на българските власти, нито официална жалба или доклад от някоя от заинтересованите страни, по този въпрос. Независимо от това Комисията е в течение на планираните забрани и ограничения по отношение на ГМО в България и следи отблизо този въпрос. Приканваме почитаемия член на Парламента да представи в Комисията всякаква по-конкретна информация, която може да счете за необходимо да бъде поставена на допълнително разглеждане в светлината на разпоредбите на правото на ЕС.
В съответствие със законодателството на ЕС относно ГМО по принцип не са възможни забрани на търговското разпространение на ГМО и на техни производни продукти. Решенията за разрешаване на ГМО се приемат за всеки конкретен случай поотделно за отделните ГМО и в съответствие с конкретните особености на тяхното предназначение (например отглеждане, храни, фуражи, промишлена преработка и др.).
И на последно място, Комисията следва заложената от председателя на Комисията в представените от него Политически насоки за следващата Комисия линия, а именно за съчетаване на една система на ЕС за издаване на научнообосновани разрешителни със свобода за държавите-членки да решат дали желаят да отглеждат ГМО култури на своята територия. Поради тази причина Комисията поиска от съответните служби да анализират въпроса до настъпване на лятото на 2010 г. дали действащото законодателство позволява да бъде дадена подобна свобода на държавите-членки и в случай че това не е така, да подготвят законодателно предложение.
