Подобряване на полицейското сътрудничество в ЕС в кризисни ситуации
Правосъдие и вътрешни работи
2008-01-31 - 11:59
Парламентът подкрепи австрийската инициатива за подобряване на сътрудничеството между специалните звена на държавите-членки на Европейския съюз за намеса при кризисни ситуации.
ЕП подкрепи с 558 гласа "за", 56 "против" и 10 "въздържали се" инициативата на Съвета. Депутатите приеха няколко изменения относно определението на кризисна ситуация и как държавите-членки могат да си сътрудничат.
Депутатите считат, че тези специални звена за намеса трябва да бъдат задействани по молба на засегнатата държава-членка при "кризисни ситуации, предизвикани от човешки действия, които представляват сериозна пряка физическа заплаха за хора, имущество, инфраструктура или институции, по-специално вземане на заложници, отвличания и подобни събития".
Инициативата на Австрия е допълнение към Решението от Прюм, което беше прието от всички държави-членки миналото лято, за да гарантира бързия и ефективен обмен на лични данни, включващи за първи път пръстови отпечатъци и ДНК информация, между полицейските служби с цел подобряване на борбата с трансграничната престъпност и тероризма. Решението от Прюм включва и други форми за подобряване на полицейското сътрудничество на границите, като например "съвместни полицейски операции". Полицаите, които участват в съвместна операция на територията на друга държава-членка, ще носят собствените си служебни оръжия и национални униформи с отличаващ се знак и документ за акредитация.
И в двата случая (съвместни полицейски операции и акции на специални звена за намеса)държавата-домакин ще носи отговорност за действията, предприети от полицейските служители, подчертава консултативният доклад с докладчик Armando França (ПЕС, Португалия).
20080129IPR19925 Доклад относно инициативата на Република Австрия с оглед на приемането на решение на Съвета относно подобряване на сътрудничеството между специалните звена на държавите-членки на Европейския съюз за намеса при кризисни ситуации
-//EP//TEXT REPORT A6-2007-0507 0 NOT XML V0//BG
-//EP//DTD IM-PRESS 20050901 IPR DOC XML V0//EN
-//EP//STYLESHEET IM-PRESS 20050901 IPR DOC XML V0//EN
