Естонският президент Ilves: "Новите страни-членки са отворени за по-големи промени"
Институции
2007-07-18 - 10:11
Toomas Hendrik Ilves - настоящ президент и бивш член на ЕП
Не всеки член на Европейския парламент има шанса да стане държавен глава. Toomas Hendrik Ilves е бил европейски депутат. След три години, прекарани в Европарламента, през септември 2006 г., той е избран за президент на Естония.
- Как оценявате трите години, прекарани в Европейския парламент? Какво си спомняте от този период и по какъв начин този опит повлия на сегашната ви кариера?
- Сега много по-добре разбирам Европейския съюз. Открих, че работата на Европейския парламент се различава много от тази на националните парламенти. Това вероятно е така, тъй като добрите отношения между колегите от различни политически групи са считани за по-важни тук, отколкото в националните парламенти, където емоциите понякога могат да вземат връх.
В Европейския парламент мнозина се приспособиха трудно към новите страни-членки. Тяхното внимание често бе насочено към новите съседи на Съюза. Въпросът с Украйна например не беше много важен преди разширяването, защото Европейският съюз нямаше граница с нея. Освен това страните, които са имали пряк опит с Русия имат по-различен подход към нея в сравнение с тези, чиито опит е по-теоретичен.
Страните, които се присъединиха към Европейския съюз през 2004 г., трябваше да преминат през дълъг процес на реформи - необходимо условие за тяхното членство. Те все още поддържат готовност за промени. Много често новите страни-членки са отворени за по-големи промени, отколкото старите.
- Мислите ли, че Естония може да предложи някакви съвети на партньорите си от Европейския съюз относно отношенията с Русия?
- Важно е да се вслушваме повече в страните-членки, които са имали практически опит с Русия. Много от идеите, които чух бяха изградени върху самозалъгване. Четейки изявленията на руски официални лица, става ясно, че те се опитват да намалят влиянието на новите страни-членки. Скорошно проучване стигна до заключение, че една от основните цели на Русия е да минимизира влиянието на новите държави-членки в процеса на вземане на решения в Европейския съюз.
- След три години членство можете ли да кажете, че сте доволен от отношенията на Естония с Европейския съюз и с останалите страните-членки?
- Аз съм много доволен, но бих искал да посоча една глобална тенденция. Говорейки за новите страни-членки, смятам, че не бива да се правят прекалено големи обобщения. Новите страни-членки имат различни виждания, подходи и поведения. Някои от тях са много скептично настроени към Европа и интеграцията. Други, като Естония, чиито граждани са сред най-големите поддръжници на Европейския съюз, биха искали още повече интеграция. Между балтийските държави има също съществени различия. Нека да не слагаме всички под общ знаменател!
- Естония често се посочва като пример за малка страна, успяваща да извлече полза от отворената икономика и високотехнологичните индустрии. Какво може Европейският съюз да научи от Естония?
- Не бих искал да давам уроци да когото и да е. Да учиш някого на нещо би могло да означава израз на снизходително отношение. Сблъсках се с това, докато бях министър на външните работи.
Естония има известен положителен опит, в областта на дигитализацията на обществените услуги например. Този опит заслужава да бъде проучен от други. Постигнахме много за намаляването на хартиената демокрация. Работата с компютъра прави живота ми много по-лесен. Нашият подход за улесняване на употребата на компютри заслужава да бъде споделен. В Естония можете да използвате компютъра си навсякъде и имате безплатен WiFi достъп. В най-лошия случай, плащате 1 евро за 24 часа. В по-голямата част от Европа можете да платите до 8 евро за 30 минути.
Когато в Талин се местех от един апартамент в друг и поисках да ми бъде инсталиран Интернет, компанията-доставчик ми каза, че могат да дойдат същия ден между 2 и 3 часа следобед и ме попита дали това ме устройва? Когато се преместих в Брюксел ми се наложи да чакам за Интернет 7 седмици.
20070705STO08857 Toomas Hendrik Ilves: От европейски депутат към президент (на английски) Уеб сайт на президента на Естония
BG
1
PHOTO
20070713PHT09192.jpg
BG
3
LINK
http://www.president.ee/en/
-//EP//TEXT IM-PRESS 20061010STO11505 0 NOT XML V0//BG
-//EP//DTD IM-PRESS 20050901 STO DOC XML V0//EN
-//EP//STYLESHEET IM-PRESS 20050901 STO DOC XML V0//EN
