Бъдещето на водката в Европейския съюз
Потребители
2007-06-18 - 16:02
Каква ли водка ще има в тези бутилки?
Що е то водка? Европейският съюз вероятно скоро ще прекрати споровете по тази тема. Някои от страните-производителки твърдят, че водката трябва да се произвежда единствено от зърнени култури, картофи или захарно цвекло. В Европа обаче водка се прави и от грозде и други плодове. След продължителни преговори европейските депутати ще обсъдят и гласуват компромисно предложение за осъвременяване на европейското законодателство в областта на спиртните напитки и по-специално дефиницията на водката.
Названието на това питие идва от думата "вода". Водката се появява за пръв път през 15 век в Русия и Полша. Тя е продукт от ферментацията на различни продукти от селскостопански произход. След дестилация към нея се добавя и вода. В Полша водка се прави от ръж; във Финландия - от ечемик; в Швеция - от пшеница; в други части на Европа - от меласа от захарно цвекло, грозде и други плодове.
За какво се спори в Европейския съюз?
Страни като Полша, Швеция, Финландия, Латвия, Литва и Естония настояват, че водка се произвежда само от зърнени култури, картофи или меласа от захарно цвекло. Според тях изходният продукт определя вкуса на водката, така че консуматорът може да разпознае от какво е направена.
Други страни обаче смятат, че водка може да се прави и от плодове, тъй като според тях изходният продукт не повлиява на вкуса и консуматорът не може да определи от какво е направена напитката.
Водката е нещо повече от питие...
В световен мащаб водката е и бизнес за милиони - годишните й продажби възлизат на 12 млрд. долара. Годишната консумация на водка е на 4,5 млрд. литра (11% от които се падат на Европа и 57% - на Русия). Балтийските републики, Скандинавските страни и Полша осигуряват 70% от производството и 64% от консумацията на това питие в рамките на Европейския съюз.
САЩ също са голям вносител и износител на водка. Американската водка се произвежда и от захарна тръстика. Значителна част от експорта на САЩ е предназначена за европейския пазар. Затова американците предупреждават, че ако се приеме прекалено строга ограничителна дефиниция на водката, САЩ ще отнесе въпроса към Световната търговска организация (СТО).
Оттук нататък...
Някои държави-членки от години призовават към осъвременяване на съществуващия от 1989 г. Регламент на ЕС за спиртните напитки. Те считат, че споровете относно дефиницията на водката са резултат от празнини в съществуващото законодателство.
През декември 2005 г. Европейската комисия направи предложение за осъвременяване, хармонизиране и унифициране на правилата за дефиниране, описание, представяне и търговско обозначаване на спиртните напитки.
Възможно решение: "Компромис Schnellhardt"
На 30 януари парламентарната комисия по околна среда, здравеопазване и безопасност на храните на Европейския парламент прие доклада за спиртните напитки, изготвен от Horst Schnellhardt (EНП-EД, Германия). В него се предлага компромисно решение: ако водката се произвежда от зърнени култури, картофи, меласа, то тогава на етикета на бутилката ще пише просто "Водка". Ако обаче за производството на напитката са били използвани други продукти, то на етикета трябва да бъде точно упоменато - "Водка произведена от ...".
Преговорите между Съвета и Парламента продължиха дълго време, защото и двете институции искаха да одобрят законодателството на първо четене. В резултат на това се стигна до компромисни изменения: водката може да бъде произведена единствено от зърнени култури или картофи (не и от меласа), други суровини могат да се използват само при положение, че са посочени на етикета.
Някои депутати от страни-производителки на водка не са съгласни обаче с това компромисно решение и заявиха, че смятат да предложат по-стриктна дефиниция за водката.
Парламентарният дебат относно водката ще се проведе днес, а гласуването - утре. Можете да гледате всичко това на живо по EP live. Гласуването в Съвета ще бъде на 28-29 юни.
20070131STO02626 На живо по EP live Нови правила за етикетиране на спиртните напитки- какво по-точно е водката? (на английски) Още по темата (на английски) Комисия по околна среда, здравеопазване и безопасност на храните Законодателство на ЕС за спиртните напитки
BG
1
PHOTO
20070615PHT07925.jpg
BG
2
LINK
/eplive/public/freetext_page_direct/20061120FTX00012-2101/default_bg.htm
BG
5
LINK
/activities/expert/committees/presentation.do?committee=2353&rewritten&language=BG
BG
6
LINK
http://europa.eu/scadplus/leg/en/lvb/l21093.htm
-//EP//TEXT IM-PRESS 20070606BRI07533 ITEM-007-EN NOT XML V0//BG
-//EP//TEXT IM-PRESS 20070129IPR02489 0 NOT XML V0//BG
-//EP//DTD IM-PRESS 20050901 STO DOC XML V0//EN
-//EP//STYLESHEET IM-PRESS 20050901 STO DOC XML V0//EN
