Въпрос за времето за въпроси H-000135/2011
до Комисията
Период на сесията: Април 2011
Член 116 от Правилника за дейността
Justas Vincas Paleckis
(S&D) Относно: Използване на показателя за екологични резултати при прилагането на екологичната политика на Европейския съюз
При показателя за екологични резултати за 2010 г., разработен от изследователи от Йейлския университет, който измерва степента на изпълнение на целите, определени от националните правителства по отношение на политиката за околната среда, само три държави-членки на ЕС са сред първите десет страни (от общо 163 страни) с най-добри резултати. Страните от ЕС с най-лоши екологични показатели са Гърция, Белгия и Кипър. България, Полша, Естония и Словения не са много по-добре.
При вземането на решения за околната среда, Комисията взема ли под внимание научните оценки?
Ако да, какви мерки са предприети за гарантиране, че държавите, които трудно постигат целите в областта на околната среда, получават експертна и материална помощ?
