Дебат за Европейския съвет и последиците от референдума в Ирландия
Европейски съвет
2008-06-18 - 20:36
Днес членовете на Европейския парламент обсъдиха програмата на предстоящия Европейския съвет (19-20 юни 2008 г.) във връзка с отрицателния вот в Ирландия за приемането на Лисабонския договор.
Членовете на Европейския парламент проведоха дебат на 18 юни в Страсбург по повод предстоящия Европейския съвет (19 и 20 юни в Брюксел) и последиците от референдума в Ирландия. Всички политически групи в ЕП приемат и зачитат резултата от гласуването в страната. Повечето от изказалите се депутати подчертаха необходимостта да се продължи процеса на ратификация и да се уважават решенията на тези държави-членки, които вече са ратифицирали Договора от Лисабон. Същевременно някои от по-малките политически групи призоваха за незабавно прекратяване на процеса на ратификация.
Съвет
Говорейки от името на председателството на Съвета, словенският министър по европейските въпроси Janez Lenarcic каза, че първата тема от дневния ред на Европейския съвет ще бъде резултатът от ирландския референдум. Той заяви, че словенското председателство е "разочаровано" от резултата на референдума, но че "уважава" волята на ирландските гласоподаватели. Междувременно словенското председателство вече е провело разговори с някои държавни и правителствени ръководители, които са решени да извършат ратификацията в техните страни. Като цяло Janez Lenarcic смята, че решение на проблема може да бъде намерено, но Европейският съвет първо трябва да се запознае с мнението на ирландския министър-председател.
Други въпроси, които ще бъдат обсъдени на срещата на върха, са цените на храните и на петрола, за чиeто преодоляване трябва да бъдат предприети кратко- и средносрочни мерки. В дневния ред ще бъдат още Западните Балкани, изпълнението на Целите на хилядолетието за развитие, промяната на климата и енергийните пакети, както и Европейската политика на съседство.
Европейска комисия
Председателят на ЕК Jose Manuel Barroso също намира резултата от вота за "разочароващ" за всички, които са за по-силен, по-ефективен и по-отговорен Европейски съюз. Той подчерта, че "гласуването 'против' не разрешава проблемите, които Договорът се опитва да посрещне".
При все че напълно зачита резултатите от ирландския референдум, Jose Manuel Barroso подчерта, че "трябва да покажем същото уважение към всички национални ратификации". Той посочи, че вече "има деветнадесет демократични решения в този процес: осемнадесет в полза на Договора от Лисабон и едно "против". Други осем държави-членки все още трябва да вземат позиция."
В заключение председателят на ЕК каза, че основният приоритет на Европейския съвет за тази седмица ще бъде да покаже, че негативният вот не означава парализиране на Европа и че необходимостта от ефективен Европейски съюз е по силна от всякога.
Говорители на политическите групи
Joseph DAUL (ЕНП-ЕД, Франция) изтъкна, че неговата група уважава решението на ирландския народ толкова, колкото и решенията на 18-те държави-членки, които вече са ратифицирали Договора от Лисабон. Той припомни, че Европейският съюз се основава на принципите на демокрацията и на свободата на словото и в резултат на това никоя държава-членка не може да попречи на друга да изрази своята позиция. Според него е необходимо Европейският съвет да анализира посланието на ирландския народ, който се притеснява относно европейската търговия, селското стопанство и данъчната политика.
"Европейският съюз прекара осем години в ратифициране на различни договори", отбеляза Martin SCHULZ (ПЕС, Германия) , като все още не може да постави в ред нещата в собствената си къща, въпреки че изисква именно това от бъдещите държави-членки. Според него ирландското "не", въпреки призива на всички политически партии в страната да се гласува "за", показва криза на доверие в националните и наднационалните институции.
"По пътя към Брюксел в четвъртък ирландският министър-председател би могъл да си зададе въпроса: Къде всичко се обърка?" каза Graham WATSON (АЛДЕ, Великобритания) . Той отбеляза, че ирландското "не" идва на прага на френскoто председателство, като оставя ЕС с Договора от Ница. "Стигнахме от Ница до Ница", каза той. Г-н Watson заяви, че "мнозинството във всяка държава-членка подкрепя ЕС", но призна, че доверието в институциите е намаляло значително.
"Ние винаги сме заявявали, че ЕС се нуждае от кратка конституция, харта на правата и здрава икономическа основа", заяви Monica FRASSONI (Зелени/Европейски свободен алианс, Италия) и добави, че както "присъдата на Ирландия трябва да се уважава, така тя не е по-демократична от ратификацията". За нея текстът на Договора е "неразбираем и обграден с множество протоколи" и някои страни "не могат да преглътнат това"; това, което е необходимо според г-жа Frassoni, е "позитивен текст, произлизащ от убедени държави".
20080616IPR31779 Разискванията по подготовката на Европейския съвет ще бъдат публикувани скоро на този линк Заседание на Европейския съвет (19-20 юни 2008 г.) - анотиран проект за дневен ред Интернет страница на заседанието на Европейския съвет (19-20 юни 2008 г.) (англ.) Интернет страница на словенското председателство - заседание на Европейския съвет (19-20 юни 2008 г.) Пленарна сесия на Европейския парламент в Страсбург, 16-19 юни 2008 г. Подготовка на Европейския съвет - изказвания на Съвета и Комисията на пленарното заседание на 18/06/2008 (аудио, 26:21, англ.) Подготовка на Европейския съвет - изказвания на Съвета и Комисията на пленарното заседание на 18/06/2008 (аудио, 26:21, оригинал) Подготовка на Европейския съвет - изказвания на политическите групи на пленарното заседание на 18/06/2008 (аудио, 30:23, англ.) Подготовка на Европейския съвет - изказвания на политическите групи на пленарното заседание на 18/06/2008 (аудио, 30:23, оригинал)
BG
1
LINK
/activities/plenary/ta/calendar.do?language=BG
BG
2
LINK
http://register.consilium.europa.eu/pdf/en/08/st09/st09700.en08.pdf
BG
3
LINK
http://www.consilium.europa.eu/cms3_fo/showPage.asp?id=668&lang=en&mode=g
BG
4
LINK
http://www.eu2008.si/en/Meetings_Calendar/Dates/June/0619_EC.html?tkSuche=ajax&globalDatum=01.06.&multiDatum=30.06.&veranstaltungsart=&globalPolitikbereich=&visiblePath=/htdocs/en&
BG
6
MULTIMEDIA
20080618MLT32114.asf
BG
7
MULTIMEDIA
20080618MLT32112.asf
BG
8
MULTIMEDIA
20080618MLT32110.asf
BG
9
MULTIMEDIA
20080618MLT32107.asf
-//EP//TEXT IM-PRESS 20080603BRI30699 FULL-TEXT NOT XML V0//BG
-//EP//DTD IM-PRESS 20050901 IPR DOC XML V0//EN
-//EP//STYLESHEET IM-PRESS 20050901 IPR DOC XML V0//EN
