ЕП обсъди със Солана външната политика на ЕС за 2007 г.
Външни отношения
2007-03-29 - 17:32
Днес депутатите обсъдиха с върховния представител на ЕС по въпросите на външната политика и сигурността Хавиер Солана външната политика на ЕС.
Върховният представител за общата външна политика и политика на сигурност Хавиер Солана
В речта си Солана обърна специално внимание на положението в Близкия изток и Африка, както и отношенията с Иран. Относно положението на Балканите той говори за предложението на специалния пратеник на ООН и каза, че ЕС "няма право на провал" в Косово, където трябва да поеме в скоро време "огромни отговорности". За Сърбия Солана каза, че ЕС трябва да "е толкова щедра, колкото е възможно" и похвали ангажимента на президента Тадич за пълно сътрудничество с Международния криминален трибунал в Хага.
Относно разполагането на обекти на американския противоракетен щит Солана припомни, че ЕС не е отбранителен съюз, но има политика за сигурност и може и трябва да обсъжда тази тема. "Такава система може да се отрази на отношенията ни с Русия." Договорите на ЕС дават суверенитет по този въпрос на държавите-членки, но техните действия би трябвало да са съвместими с общия интерес за сигурността в ЕС, добави той.
Меглена Кунева говори от името на ЕК
Комисарят по защитата на потребителите Меглена Кунева каза, че в този свят на растящи предизвикателства държавите-членки могат да постигнат много малко сами, но заедно, като част от ЕС, "имаме средствата" да участваме в световните въпроси. Тя добави, че вътрешният пазар осигурява основния източник на сила за мирните усилия. Въпреки многото постижения, най-големите предизвикателства предстоят за външната политика и политиката на сигурност на ЕС - "много по-лесно е да се постигне споразумение за създаването на механизми, които да противодействат на стабилността в развиващия се свят отколкото да се вземат общи решения, които засягат жизненоважните двустранни отношения на държавите-членки извън ЕС".
"Рискът от разделение винаги съществува. Трябва да вярваме в собствената си сила. Колкото сме по-постоянни и колкото по-ясно говорим с един глас, толкова по-силни ще бъдем", каза в заключение Меглена Кунева.
Оратори от политическите групи
Председателят на ЕНП-ЕД Joseph DAUL (Франция) каза, че Европа трябва да продължи да защитава човешките права. Според него по-силно партньорство между ЕС и САЩ ще помогне на най-бедните нации в света.
Лидерът на социалистите Martin SCHULZ ( Германия ) подкрепи желанието на Солана Хърватска да се присъедини към ЕС преди изборите за ЕП през 2009 г., но това според него също означава да се каже на политиците в Чешката република и Полша да акцентират върху дебата за Конституцията. С поглед върху многобройните проблеми по света, споменати от Хавиер Солана той попита колко от тях могат да се решат с разполагането на противоракетен щит в Полша и Чехия и заключи "Нито един!".
Председателят на либералите Graham WATSON ( Великобритания ) призова Солана да използва влиянието на ЕС за освобождаването на българските медицински сестри. Подобно и на предишните говорители защити британските войници, задържани от Иран и каза, че някои от тях са от неговия избирателен район. Но той подчерта, че на първо място в момента е положението в Дарфур.
От името на Konrad SZYMANSKI (Съюз за Европа на нациите) каза, че е опасно ако държавите-членки възприемат руската гледна точка относно противоракетния щит, защото се базира на грешни аргументи, чиято цел е да разделят ЕС.
Daniel COHN-BENDIT ( Зелени , Германия ) също изрази солидарност с британските войници в Иран. Той подчерта значението на ядреното разоръжаване Относно потенциалния американски противоракетен щит той каза, че няма да попречи на иранците живи бомби да нападнат САЩ или Европа.
Francis WURTZ (ЕОЛ/СЗЛ, Франция ) говори за положението в Близкия изток. Той критикува ЕС за това, че не предотврати кризисната ситуация преди няколко седмици, а палестинците и арабските държави е трябвало сами да се справят с положението.
От името на Независимост и Демокрация Bastiaan BELDER ( Холандия ) каза, че сигурността на ЕС няма да се подобри с дебата за потенциалния американски противоракетен щит, само ще послужи да създаде напрежение между съюзници.
Daniela BURUIAN Ă- APRODU (Идентичност, Традиция, Суверенитет, Румъния) каза, че въпроси като тероризъм, околна среда и бедност се нуждаят от колективно решение.
От името на независимите чехкинята Jana BOBOŠÍKOVÁ каза, че всяка държава-членка трябва сама да вземе решение дали да разположи обекти на системата на територията си и подчерта, че американският противоракетен щит е единствената разумна опция.
20070326IPR04625
-//EP//DTD IM-PRESS 20050901 IPR DOC XML V0//EN
-//EP//STYLESHEET IM-PRESS 20050901 IPR DOC XML V0//EN
