Евродепутатите: ЕС трябва да поеме водеща роля на срещата на върха "Рио плюс 20"
Околна среда
2011-10-03 - 12:50
В очакване на конференцията на ООН за устойчиво развитие ЕС трябва да поеме инициативата и да настоява за глобални мерки за увеличаване на възобновяемите енергийни източници и за повишаване на енергийната ефективност по време на срещата на държавните и правителствените ръководители "Рио +20" догодина. Евродепутатите гласуваха на 29 септември резолюция с поглед към срещата на високо равнище по въпросите на устойчивото развитие и "зелената" икономика, която ще се проведе в Бразилия от 20 до 22 юни 2012 година.
Срещата "Рио +20" е символична, защото се провежда 20 години след първата "среща на върха за Земята", която също бе в Рио де Жанейро и която се превърна в крайъгълен камък в усилията за опазване на околната среда и защита на климата.
Стари надежди, нови надежди
По време на пленарния дебат относно "Рио плюс 20" (на 28 септември) председателят на Комисията по околна среда Jo Leinen (С & Д, Германия) припомни събитията отпреди 20 години: : "Тогава имаше много надежда....и ние постигнахме някои неща, но големите тенденции все още са в погрешната посока.... Пропастта между бедни и богати стана по-голяма, унищожихме много гори, унищожихме рибите в много моретата .... През следващата година в Рио де Жанейро имаме нужда от нова политическа воля, от нов ангажимент. "
"Има много широк консенсус в ЕП, че срещата на върха в Бразилия през следващата година трябва да има успех", добави той.
За какво настояват евродепутатите?
"ЕС трябва да поеме водещата роля в конференцията за устойчиво развитие в Рио де Жанейро", това е в центъра на резолюцията на ЕП, гласувана на 29 септември, по думите на един от нейните автори Karl-Heinz Florenz (ЕНП, Германия). До ноември трябва да успеем да постигнем общ европейски подход, допълни той.
На срещата на върха да се договорят конкретни цели за "зелена" икономика, настоява ЕП в резолюцията и подчертава, че ЕС трябва да говори с един глас по време на срещата. Евродепутатите искат още формулиране на конкретни цели за енергийна ефективност и за използване на енергия от възобновяеми източници.
До 2020 година да се сложи край на субсидиите, вредни за околната среда, е записано още в резолюцията, която настоява на срещата на ООН да бъдат обсъдени още суровините, енергийната ефективност и мерки за запазване на горите.
Депутатите очакват Рио +20 да представи алтернативен модел за измерване на растежа и благосъстоянието "отвъд БВП", защото мислят, че при измерването на напредъка е необходимо да се включват не само икономически, но и екологични и социални измерения.
Членовете на ЕП искат още международен данък върху финансовите сделки (подобно на предложения от ЕК данък на равнище ЕС през миналата седмица) в подкрепа на климата и опазването на биологичното разнообразие в развиващите се страни.
Какво предстои?
ЕС трябва да представи позицията си пред ООН до 1 ноември 2011. Международните преговори за срещата на върха започват през пролетта, самата конференция е насрочена за юни 2012 г.
20110926STO27432 Изберете дата 29 за окончателния текст на гласуваната резолюция Предложението на Комисията Конференцията Рио плюс 20
BG
1
PHOTO
20111003PHT28064.jpg
BG
2
LINK
/activities/plenary/ta/calendar.do;jsessionid=5D1E9F76176E2A0816D8F79A6957F98D.node1?language=BG
BG
3
LINK
http://ec.europa.eu/environment/international_issues/pdf/rio/com_2011_363_en.pdf
BG
4
LINK
http://www.uncsd2012.org/rio20
-//EP//DTD IM-PRESS 20050901 STO DOC XML V0//EN
-//EP//STYLESHEET IM-PRESS 20050901 STO DOC XML V0//EN
