30.3.2007
ПРЕДЛОЖЕНИЕ ЗА РЕЗОЛЮЦИЯ
внесено съгласно член 113 от правилника
от Adriana Poli Bortone
относно нови насоки за програмата „Еразмус”
Предложение за резолюция на Европейския парламент за нови насоки за програмата „Еразмус”
Европейският парламент ,
–
като взе предвид член 113 от своя правилник,
A.
като има предвид, че програмата „Еразъм” е програма за мобилност и сътрудничество, която цели да превърне Европейския съюз в център за постижения в образованието,
Б.
като има предвид, че програмата "Еразъм" се управлява по децентрализиран начин, посредством национални агенции в държавите-участници,
В.
като има предвид, че Комисията, въпреки че носи цялата отговорност за програмата, единствено дава указания на националните агенции и на университетите, които след това носят отговорността за осъществяването на тези указания както от академична, така и от практическа/логистична гледна точка,
Г.
като има предвид, че и в новата програма за 2007/2013 г., Комисията не е счела за необходимо да се предвиди задължение за сключване на застраховка "Живот" за всички, които са спечелили стипендия по програмата „Еразъм”,
Д.
като има предвид, че да живееш и да учиш в чужбина често води до непредвидими рискове и жертви,
1.
препоръчва да бъдат преразгледани насоките по програмата „Еразъм”, като се включи задължение за сключване на застраховка „Живот” за всички студенти, която да се покрива на равно от университета на произход, и от този, в който те гостуват;
2.
счита, че подобен вид застраховка трябва да представлява "conditio sine qua non" за предоставяне на стипендии по програмата „Еразъм”.
