Въпрос с искане за устен отговор O-000024/2011
Съвета
Член 115 от Правилника за дейността
Cornelis de Jong
,
Cornelia Ernst
,
Rui Tavares
,
Marie-Christine Vergiat
,
Kyriacos Triantaphyllides
,
Nikolaos Chountis
от името на групата GUE/NGL Относно: Въздействието на решението на ЕСПЧ по дело M.S.S. срещу Белгия и Гърция (номер на заявлението 30696/09) относно функционирането на Регламент "Дъблин II"
На 21 януари 2011 г. Голямата камара на Европейския съд по правата на човека (ЕСПЧ) произнесе своето дългоочаквано решение по делото M.S.S. срещу Белгия и Гърция (номер на заявлението 30696/09). В своето заключение ЕСПЧ, наред с другото, констатира, че експулсирането към Гърция (по силата на регламент „Дъблин II”) представлява очевидно нарушение на ЕКЗПЧОС поради недостатъци на процедурата за убежище в Гърция. В съответствие със заключението на Съда, държава-членка, в случая Белгия, която излага търсещите убежище лица на процедурата за убежище в Гърция, нарушава, наред с другото, членове 3 и 13 от ЕКЗПЧОС.
Във връзка с горепосоченото:
1. съгласен ли е Съветът, че решението по дело M.S.S. срещу Белгия и Гърция обстойно показва вътрешната взаимосвързаност между различните директиви от пакета от мерки в областта на убежището и че нарушаването на пакета от мерки в областта на убежището може само да доведе до непълна и не добре функционираща обща европейска система за убежище (CEAS)? С други думи, не показва ли това решение, че е от съществено значение да се приеме цялостен пакет от мерки в областта на убежището, вместо да се прилага изкуствен, частичен подход?
2. според оценката на Съвета, какъв ще е ефектът на това заключение върху разискванията относно настоящото преразглеждане на регламент „Дъблин II”? Смята ли Съветът, че на базата на това решение е необходима преоценка на основните принципи на регламент „Дъблин II”? Възнамерява ли Съветът да се ангажира с процеса по тази преоценка незабавно и да информира Парламента относно нейния напредък и краен резултат?
3. има ли Съветът намерение да изпълни решението на ЕСПЧ, като прекрати временно прехвърлянията в Гърция, докато не приключи процесът на преоценка?
