Вторник в пленума: социална Европа и равенството между половете
Институции
2008-09-03 - 17:27
Рекламите и равенството на половете - акцент в дебата във вторник Разнообразни бяха темите на пленарното заседание във вторник - от предложенията за нов пакет за мерки в социалната област, през равенството между половете до клонирането на животни за храна. Бяха одобрени серия доклади в областта на правосъдието, културата и образованието.
Социални теми
Комисарят Vladimír Špidla, отговарящ за трудовата заетост и социалните въпроси припомни, че преди два месеца Комисията прие обновената социална програма (пакет от 18 мерки в областта на заетостта, социалните въпроси, образованието и др.) От името на Съвета, френският министър по заетостта и социалните въпроси Xavier Bertrand каза, че 2008 година трябва да е година на възобновяване на "социална" Европа.
Повечето евродепутати приветстваха предложените мерки и подчертаха значението на истински промени: борба с дискриминацията, балансиране между гъвкавост и сигурност на работното място, засилване на диалога между работодатели и работници, социална справедливост и ролята на Европейския фонд за приспособяване към глобализацията.
Дебатът демонстрира ясните идеологически различия относно бъдещето на социалната политика в ЕС: някои изказали се нападнаха предложенията, понеже според тях не давали достатъчна защита за гражданите, други предупредиха за неблагоприятните икономически последствия от прекомерното регулиране.
Няколко евродепутати нарекоха новите мерки "неясни" и призоваха да се да изправим в лице с проблеми като намаляване на покупателната способност, бедността, безработицата и ниските нива на раждаемост. Резолюция по темата ще се гласува по време на следващата пленарна сесия.
Равенство между половете
Темата за равенството между мъжете и жените, както и влиянието на рекламата върху равенството между половете също бяха сред обсъжданите теми. Основните проблеми тук - насилието срещу жени, разликата от 15 на сто в заплащането на жените и на мъжете, опасността от бедност и проблемите при съвместяването на професия и семейство.
Електронните комуникации
Членовете на ЕП обсъдиха също и докладите от пакета със законодателни промени на пазара на електронни комуникации. Евродепутатите подчертаха нуждата потребителите в тази област да получат ясна и пълна информация за цените, тарифите и условията в договорите си, както и за използване на честотния спектър, който ще се освободи при преминаването към дигитална телевизия в интерес на обществото.
20080901STO35665 Прессъобщение за дебата по социални теми Полови стереотипи в рекламата
BG
1
PHOTO
20080902PHT35918.jpg
-//EP//TEXT IM-PRESS 20080902IPR35961 0 NOT XML V0//BG
-//EP//TEXT IM-PRESS 20080901STO35671 0 NOT XML V0//BG
-//EP//DTD IM-PRESS 20050901 STO DOC XML V0//EN
-//EP//STYLESHEET IM-PRESS 20050901 STO DOC XML V0//EN
