Санкции за работодателите, наемащи нелегални имигранти?
Имиграция
2008-11-06 - 11:32
Санкции за работодателите, а не за нелегалните работници Между 4.5 и 8 милиона - толкова се предполага, че са нелегалните имигранти в държавите от ЕС. Цифрите се покачват поради лесния достъп до нелегален труд. Европейската Комисия предложи санкции, които да наказват не нелегалните работници, а работодателите, които ги наемат. Във вторник следобед Комисията по граждански свободи, правосъдие и вътрешни работи на ЕП одобри доклада по темата на италианския депутат от ПЕС Claudio Fava .
Незаконното наемане на работа се извършва преди всичко в строителството, селското стопанство, почистването, хотелиерството и хранителните услуги. Имигрантите често биват наемани на работа при експлоататорски условия на труд.
Нелегалната заетост нарушава конкуренцията между стопанските предприятия. Недекларираните работници не могат да се възползват от правата на здравно осигуряване и пенсионните права. В същото време те са в допълнително уязвимо положение, защото ако бъдат заловени, най-вероятно е да бъдат върнати в страната, от която произлизат.
Да се наказват работодателите, а не нелегално наетите работници
Настоящото предложение на Комисията, изготвено през май 2007 година, цели да допринесе за борбата срещу нелегалната имиграция и експлоатацията на работници, които са нелегално пребиваващи граждани на трета държава. То изисква от държавите-членки да забранят нелегалното наемане на работа, предвижда общи санкции и изисква от работодателите да правят някои проверки, като например да проверяват разрешението за пребиваване в страната на работниците. От всяка държава-членка ще се изисква да прави достатъчен брой проверки на регистрите на служителите дружествата.
Идеята е, че наказаните не трябва да са нелегално наетите работници, граждани на трета държава, а работодателят, който ги взима на работа.
Санкциите за работодателите ще включват глоби, включително и покриване на разходите за връщането на нелегалните имигранти до родината им. Към това се прибавя и изплащането на надници, данъци и социални осигуровки. Предвидени са и административни мерки, като например, изключване от достъп до субсидии на даденото предприятие - нарушител за срок от пет години.
Позицията на Парламента
"Една от социалните последици от това явление е, че имигрантите биват наемани на работа при експлоататорски условия на труд. Нелегалните имигранти подпомагат задоволяването на потребностите на някои безскрупулни работодатели, които се стремят да се възползват от работници, готови да поемат най-неквалифицираната и ниско платена работа." Това е записано в доклада по темата на Claudio Fava (ПЕС, Италия).
Предложението на Комисията касае не само юридическите лица, но и частните лица като работодатели. Claudio Fava предлага смекчаване на наказанията, в случай че частни лица наемат нелегално пребиваващи граждани на трети страни за домашна работа.
Според доклада работодателите би трябвало да се подвеждат под отговорност само в случай, че разрешителното за престой е очевидно невярно или работодателят знае, че е фалшиво. Държавите-членки трябва да предоставят на работодателите ясни насоки и постоянни напътствия относно разпознаването на разрешителните за пребиваване и другите разрешения за престой. Докладът настоява още за обмен на най-добри практики на равнище ЕС. Депутатите смятат също, че списъкът с работодателите, нарушили директивата, би трябвало да бъде направен обществено достояние.
20081103STO41194 Работните документи на Комисията по граждански права Процедурно досие - на английски ЕК за имиграцията Съобщението за пресата на английски
BG
1
PHOTO
20081030PHT41038.jpg
BG
2
LINK
/meetdocs/2004_2009/organes/libe/libe_20081104_1500.htm#
BG
3
LINK
/oeil/file.jsp?id=5489642
BG
4
LINK
http://ec.europa.eu/justice_home/fsj/immigration/fsj_immigration_intro_en.htm
-//EP//TEXT IM-PRESS 20081103IPR41241 0 NOT XML V0//BG
-//EP//DTD IM-PRESS 20050901 STO DOC XML V0//EN
-//EP//STYLESHEET IM-PRESS 20050901 STO DOC XML V0//EN
