Европейски избори: практическа информация за медиите относно изборната нощ на 7 юни
Избори 2009 г.
Институции
България
2009-05-27 - 16:36
Неделя, 7 юни, в нощта, когато ще бъдат обявени резултатите от европейските избори, пресслужбата на ЕП ще предостави голям избор от материали, които да позволят на медиите и широката публика да проследят допитванията до гласоподавателите след излизането им от избирателните секции, както и официалните резултати в момента на публикуването им.
Това съобщение прави преглед на основните събития, продукти и съоръжения, които са предвидени в Европейския парламент в Брюксел за изборната нощ на 7 юни, които включват дебати на високо ниво, телевизионни програми (които ще бъдат излъчени на живо в интернет) и пресконференции след обявяването на резултатите.
ОСНОВНИ СЪБИТИЯ
Три телевизионни дискусии с обществени личности относно предизвикателствата пред Европа
Всяка дискусия ще бъде организирана и водена от журналисти от различни паневропейски обществени телевизионни канали. Дискусиите ще бъдат излъчени на живо от тези канали, както и от ЕbS, EuroparlTV и EP Live (на 22 официални езика на ЕС, включително български, както и на руски и арабски).
Място на дебатите: VoxBox, сграда PHS, 3 етаж. Списъкът на участниците ще бъде публикуван по-късно.
19.15 - 19.50 часа: Икономическата и финансова криза (France 24 и Radio France International)
20.00 - 20.20 часа: Социални аспекти на кризата. Релансиране на икономиката (Euronews)
20.40 - 21.30 часа: Демокрация и гражданство в ЕС. Quo Vadis Europa? (Canal 24H/TVE)
След 22 часа: представяне на резултатите от изборите на огромен екран в пленарната зала
Представянето на резултатите ще бъде излъчено на живо по EbS и EuroparlTV .
След 23 часа: пресконференция след изборите, която ще бъде излъчена на мултиплексен екран в пленарната зала
Последният председател на ЕП Hans-Gert Pöttering и председателите на политическите групи ще направят изказване от Брюксел и от европейските столици, в които се намират, за да коментират първите резултати. Журналистите ще могат да задават своите въпроси посредством интерактивна технология. Пресконференцията ще бъде излъчена също по EbS и EuroparlTV .
Понеделник, 8 юни: продължение на пресконференцията на политическите групи (предстои да бъдат уточнени подробностите).
УЛЕСНЕНИЯ И РАБОТНИ УСЛОВИЯ ЗА МЕДИИТЕ
Аудиовизуални медии: 3-ят етаж на сградите ASP и PHS ще бъде трансформиран в огромно ТВ пространство, предназначено за медиите.
Ще бъде инсталирана платформа в близост до VoxBox, както и на други места, за вземане на интервюта с представители на политическите групи.
Повече информация можете да намерите на линка по-долу.
За повече информация можете да се свържете с Hotline Newsdesk
тел: (32-2) 28 41 71 0, мобилен: (32) 49 89 83 57 7
имейл: hotlinenewsdesk@europarl.europa.eu (Моля посочете "Изборна нощ" като предмет на е-майл съобщението).
Информация и други улеснения за медиите
Националните пресаташета на ЕП ще бъдат на разположение в прес залата (PHS 0B01) да предоставят информация на 22 езика, относно допитванията до гласоподавателите след излизането им от избирателните секции и официалните резултати.
Работни бюра ще бъдат предоставени за журналистите в прес залата.
Срещу пленарната зала ще бъде инсталирана информационна точка, която да предоставя информация на аудиовизуалните медии за последните резултати.
ИНФОРМАЦИЯ ЗА ОБЩЕСТВЕНОСТТА
EuroparlTV (на 22 езика)
директно излъчване на трите дискусии (виж по-долу);
интервюта с политически специалисти и повторно излъчване на репортажи, снимани по-рано през деня, до съобщаване на резултатите;
след 22 часа: представяне на официалните резултати;
директно излъчване на пресконференцията в 23 часа;
около полунощ: прекъсване на излъчването след последните коментари относно състава на новия Европейски парламент.
Интернет страница на ЕП (информация на 22 езика)
коментари (цитати) относно изборите;
възможност за обществеността да коментира изборите чрез иконата Дискусии. Последна дискусия на уеб страницата на ЕП;
представяне на снимки, направени в ЕП през изборния ден;
социални мрежи: последните развития и резултатите от изборите ще бъдат качени на 22 езика на профилите на ЕП "twitter", "facebook" и "myspace" (от 4 до 7 юни).
20090527IPR56361 Избори 2009 (интернет страница на Европейския парламент) Информация и контакти за аудиовизуални медии Материали за кампанията
BG
1
LINK
/elections2009/default.htm?language=BG
BG
2
LINK
/eplive/expert/multimedia/20090219MLT49991/media_20090219MLT49991.pdf
BG
3
LINK
/elections_2009_package/default.htm
-//EP//DTD IM-PRESS 20050901 AVI DOC XML V0//EN
-//EP//STYLESHEET IM-PRESS 20050901 AVI DOC XML V0//EN
