Генералният директор на Международната организация по труда в Парламента
Политика по заетостта
2011-09-20 - 15:13
Juan Somavía Небалансираните модели на икономически растеж увеличиха неравенството в целия свят, а финансовата криза усилва тази тенденция, смята генералният директор на Международната организация по труда Хуан Сомавия. Той говори пред лидерите на политическите групи в Парламента през миналата пленарна седмица в Страсбург. Вижте интервюто ни с него за необходимостта от фокусиране върху реалната икономика и заетостта.
В последния си доклад говорите за неефективни модели на растеж, които са увеличили неравенството по целия свят". Какво имате предвид по-конкретно?
Днес 61 млн. души получават толкова, колкото 3,5 милиарда души взети заедно. В САЩ 0,1% процента от хората притежават 12,6% от всички приходи, докато в Европа на 10% от населението се падат 50% от всички приходи. Това се дължи на модел на растеж, който увеличи неравенството и намали дела на заплатите в брутния национален продукт. Този модел трябва да се пренастрои.
След Втората световна война до 80-те и 90-те години Европа успява да комбинира висок растеж и производителност с добри и справедливи заплати. Ние трябва да се върнем към корените на европейските ценности и основната ни цел да бъде справедливостта. Това, което хората биха искали да видят, са добри работни места и достоен труд.
Какво наричате "достоен труд"?
Достойният труд се основава на няколко принципа. Първият е спазване на международните стандарти за труд. Да не се използва кризата като извинение за орязване на правата на работниците. Вторият елемент е социалният диалог.
Третият елемент е социалната защита. Осем от 10 души в света нямат достъп до социално осигуряване, но много от развиващите се страни се движат в тази посока, включително Индия, Китай, Бразилия, Мексико и Чили.
Ние трябва да поставим реалната икономика начело на световната икономика. Финансовата икономика трябва да бъде в услуга на реалната икономика.
Какво бе въздействието на финансовата криза върху стандартите за труд?
Финансовата криза се превърна в икономическа криза, икономическата криза стана социална криза, свързана със загуба на работни места, бедност и продължаващо неравенство. Днес има 200 милиона безработни хора по света.
Мисля, че е изключително важно да продължим да прилагаме основополагащите ценности на ЕС: основни човешки права, права на работно място и защита на индивида.
Каква е ролята на Европейския парламент в тези процеси?
Аз изпитвам огромно уважение към Европейския парламент и подкрепата, която той оказва в много важни области по целия свят, като например социалното измерение на глобализацията или законите за социална защита.
В много политически системи кризата се разглежда като въпрос за печелене или губене на поредните избори. Вместо това страните трябва да се съберат и да се споразумеят кой е най-добрият начин да се движат напред. Това фокусиране върху колективния интерес преобладава в Европейския парламент. Пред него е тежкото предизвикателство да поеме ръководна роля и поднови връзката между политическите системи и хората.
20110916STO26850 Интервю за отдела за аудио и видео материали Международната организация по труда
BG
1
PHOTO
20110913PHT26578.jpg
BG
2
LINK
http://audiovisual.europarl.europa.eu/AssetDetail.aspx?g=deeb0d8d-abec-46df-b0b8-f35d63361602
BG
3
LINK
http://www.ilo.org/global/lang--en/index.htm
-//EP//DTD IM-PRESS 20050901 STO DOC XML V0//EN
-//EP//STYLESHEET IM-PRESS 20050901 STO DOC XML V0//EN
