За и против видео игрите: очакваме Вашите коментари!
Избори 2009 г.
Култура
2009-02-25 - 12:05
©BELGA_SCIENCE Трябва ли видео игрите да подлежат на специален контрол? Какво е въздействието им върху подрастващите? Това са темите, с които се занимава докладът на холандския либерал Toine Manders относно защитата на потребителите при използване на видео игри. Вижте какво предлага той и ни изпратете Вашето мнение!
Евродепутатът Toine Manders смята, че видеоигрите са предимно безопасни и могат да допринесат за развитие на различни знания и умения, като стратегическо мислене, творчески способности, сътрудничество и новаторско мислене, които са важни умения в информационното общество.
В същото време е ясно, че не всички игри са подходящи за деца. Докладът на Toine Manders не цели забрана на видео игрите или въвеждане на специално законодателство. Той по-скоро предлага мерки за тяхната класификация и система за родителски контрол.
По-малко закони, повече информация
Един от инструментите е Паневропейската система за информация за игрите (PEGI) за възрастов рейтинг, която вече се прилага, но не е задължителна. По подобие на класификацията на филмите, тази система определя за каква възраст са подходящи дадени игри. Според г-н Manders това е отлична система и трябва да се превърне в стандарт за Европа и света. "В момента в няколко държави се използват собствени системи за рейтинг на игрите и това обърква потребителите".
Червен бутон за родителски контрол над видео игрите
Друг метод би могъл да бъде т.нар. „червен бутон“, който може дезактивира определена игра или може да контролира достъпа до определени части от нея през определени часове.
Докладът на Toine Manders ще бъде дискутиран в Европейския парламент на 9 март.
Сега искаме да научим какво е Вашето мнение относно видео игрите! Може да изпращате Вашите коментари на линка по-долу.
20090223STO50154 Докладът на Toine Manders Съобщение за пресата - на английски Тук е мястото за Вашия коментар
BG
1
PHOTO
20090224PHT50300.jpg
BG
2
LINK
/meetdocs/2004_2009/documents/pr/754/754214/754214bg.pdf
BG
4
LINK
/elections2009/welcome/headlines.htm?language=BG&ref=20090223STO50154&secondRef=0
-//EP//TEXT IM-PRESS 20090209IPR48788 0 NOT XML V0//BG
-//EP//DTD IM-PRESS 20050901 STO DOC XML V0//EN
-//EP//STYLESHEET IM-PRESS 20050901 STO DOC XML V0//EN
