Правилата за провеждане на Европейските избори
Избори 2009 г.
Институции
2009-05-12 - 16:16
Изборните процедури за Европейските избори : Единство в многообразието На базата на какво законодателство се провеждат Европейските избори? Има ли общоевропейски избирателен закон? От тези въпроси се интересуват много наши читатели, броени седмици преди изборите за Европейски парламент. В този материал Ви предлагаме повече информация.
ЕС не разполага с единен избирателен закон, много от детайлите по провеждането на изборите се определят от националното законодателство на държавите-членки. Съществува обаче набор от принципи, които всички членки трябва да гарантират: общо избирателно право, свободно и тайно гласуване и пропорционалното представителство.
Малко предистория
Първоначалната идея е евродепутатите да се избират по обща процедура. Държавите-членки обаче не успяват да се споразумеят по никое от направените предложения, в крайна сметка те се обединяват около т.нар. Акт относно преките избори за членове на ЕП от 1976 година. В него се определят броят депутати за всяка членка, както и:
продължителността на мандата на ЕП : 5 години
провеждане на изборите във всички държави в една и съща седмица: между четвъртък и неделя
През 2002 година Избирателният акт е преработен, като в него се включват някои нови елементи:
общо избирателно право, свободно и тайно гласуване, пропорционалното представителство
държавите могат да бъдат разделени на избирателни райони
държавите-членки могат да въведат бариера за влизане на партиите в Парламента, но не по-висока от 5 процента
Активно и пасивно избирателно право без граници
С въвеждането на европейското гражданство с Договора от Маастрихт през 1993 година за гражданите на ЕС се открива възможността да гласуват за местни и европейски избори в държавата на пребиваването си, без значение от тяхната националност.
Това важи и за кандидатите. Европейските граждани могат да се кандидатират за евродепутати в друга членка на ЕС, различна от тяхната родина. Вижте линка по-долу!
За "по-европейски" Европейски избори
Председателят на Комисията по конституционни въпроси на ЕП Jo Leinen ( ПЕС, Германия) не е доволен от факта, че често националните процедури са свързани и с национални кампании. Той смята, че това може да се промени: "ЕП вече на няколко пъти настоя 10 процента от мандатите да се разпределят чрез транснационални "европейски листи", подготвяни от европейските партии." Общата борба за мандати, според него, би мотивирала партиите да излъчват кандидати за Европейските изборите, да подготвят европейска програма и да водят обща европейска предизборна кампания.
Комисията по конституционни въпроси подготвя предложения за реформиране на Акта относно преки избори за ЕП с идеята да бъде поставен акцент върху въпросите, свързани с ЕС. Следващият Европейски Парламент ще трябва да реши дали да даде ход на предложенията, съдържащи се в доклада на Andrew Duff (Великобритания, АЛДЕ). Вижте линка по-долу.
20090302STO50552 Доклад на Andrew Duff За избирателните закони на отделните страни, кликнете върху съответната държава! Повече за процедурите - на английски Избори 2009 - да избираш и да бъдеш избиран не само в родната държава Кандидатите за евродепутати от България на интернет страницата на Информационното бюро на ЕП в София
BG
1
PHOTO
20090303PHT50735.jpg
BG
3
LINK
/elections2009/countries/default.htm?language=BG
BG
4
LINK
/parliament/expert/displayFtu.do;jsessionid=DFECA660977A83133D1CF5D9BC83629F.node1?language=EN&ftuId=FTU_1.3.4.html&id=74
BG
6
LINK
http://www.europarl.bg/view/bg/candidates.html;jsessionid=1742EA41365AAF9FD055E84CDC008080
-//EP//TEXT COMPARL PE-412.180 02 NOT XML V0//BG
-//EP//TEXT IM-PRESS 20081204STO43824 0 NOT XML V0//BG
-//EP//DTD IM-PRESS 20050901 STO DOC XML V0//EN
-//EP//STYLESHEET IM-PRESS 20050901 STO DOC XML V0//EN
