Пленарна сесия на Европейския парламент в Брюксел, 8-9 октомври 2008 г.
2008-10-06 - 10:02
ЕП призовава за отваряне на трудовия пазар за всички нови държави-членки. Депутатите ще гласуват на 9 октомври доклад по собствена инициатива върху засилването на борбата с недекларирания труд. В него се отбелязва, че този феномен заплашва устоите на европейския социален модел, като за справянето с него се препоръчва намаляване на данъчното облагане и стимули за работодателите, както и ограничаване на регистрационните и административни разходи. ЕП препоръчва също "старите" държави-членки да отворят своя пазар на труда за работници от всички нови държави-членки.
Достъп на български работници до пазара на труда в Швейцария. На 9 октомври се очаква депутатите да одобрят сключването на протокол за присъединяване на България и Румъния към Споразумението ЕС-Швейцария за свободно движение на хора. Протоколът предвижда съответни преходни периоди и квоти за работници от двете страни. Влизането му в сила ще стане след провеждането на референдум по въпроса в Швейцария през май 2009 г.
Европейският парламент възприема официално символите на ЕС. Знамето, химнът и девизът на ЕС ще бъдат възприети и официално използвани от Европейския парламент. Те ще бъдат добавени към Правилника за дейността на ЕП по време на сесията 8-9 октомври в Брюксел, след като не бяха включени в Договора от Лисабон.
Реформа в структурата на надзора на финансовите пазари. Докладът върху бъдещата структура на финансовия надзор, който ЕП ще гласува на 9 октомври, изисква до 30 ноември 2008 г. Комисията да представи на Парламента законодателно предложение, което да подобри структурата на надзора на финансовите услуги в Европа.
Тържествено заседание на ЕП с Ingrid Betancourt на 8 октомври в Брюксел. Ingrid Betancourt , която беше повече от 6 години заложник на терористичната група ФАРК (Революционни въоръжени сили на Колумбия), ще говори пред пленарната сесия на ЕП на 8 октомври в Брюксел, след като прие поканата от страна на председателя на ЕП Hans-Gert P öttering . Тържественото заседание ще се проведе от 15.00 до 15.30 местно време. 20080925BRI38127 Окончателен проект на дневен ред на пленарната сесия в Брюксел, 8-9 октомври 2008 г. Предаване на живо от пленарните заседания на Европейския парламент
BG
1
LINK
//sides/indexPartSession.do?reference=2008-10&language=BG
BG
2
LINK
///wps-europarl-internet/faces/live/live-video.jsp
-//EP//DTD IM-PRESS 20050901 BRI-ITEM DOC XML V0//EN
-//EP//STYLESHEET IM-PRESS 20050901 BRI-ITEM DOC XML V0//EN
-//EP//TEXT IM-PRESS 20080925BRI38127 FULL-TEXT DOC XML V0//BG
-//EP//TEXT IM-PRESS 20080925BRI38127 ITEM-001-BG DOC XML V0//BG
Политика по заетостта
ЕП призовава за отваряне на трудовия пазар за всички нови държави-членки
2008-10-06 - 10:02
Депутатите ще гласуват на 9 октомври доклад по собствена инициатива върху засилването на борбата с недекларирания труд. В него се отбелязва, че този феномен заплашва устоите на европейския социален модел, като за справянето с него се препоръчва намаляване на данъчното облагане и стимули за работодателите, както и ограничаване на регистрационните и административни разходи. ЕП препоръчва също "старите" държави-членки да отворят своя пазар на труда за работници от всички нови държави-членки.
В доклада на Pier Antonio Panzeri (ПЕС, Италия) относно засилването на борбата с недекларирания труд се изразява дълбока загриженост по повод размерите на този феномен, който в някои държави-членки се равнява или надхвърля 20% от БВП. Това е особено обезпокоителна тенденция на трудовия пазар в Европа, която може да застраши икономиките на държавите-членки и устойчивостта на европейския социален модел, като същевременно създава изкривявания в конкуренцията на вътрешния пазар и е в основата на социалния дъмпинг.
Данни на Евробарометър за България
В изследване на общественото мнение на Евробарометър от октомври 2007 г. на интервюираните лица се задава въпросът колко хора по тяхна преценка извършват недеклариран труд в тяхната страна, като резултатите за България са едни от най-високите за ЕС. Според същото изследване, хората в България смятат, че една от основните причини за практикуването на недеклариран труд е липсата на контрол от страна на властите. На въпроса колко от работещите са получили заплащане "на ръка", България отново регистрира едни от високите резултати за ЕС - 14%, при средно за ЕС 5%.
По-строги процедури за инспекции и затягане на проверките
Депутатите призовават в доклада за "по-оперативни и целенасочени европейски действия в борбата с недекларирания труд, за да не се позволи модернизирането на трудовото законодателство в Европа да остане едно чисто теоретично изложение". Същевременно те искат Комисията да разгледа възможността за създаване на бази данни относно различните подходи и методики, използвани за измерване на недекларирания труд от държавите-членки, като целта е насърчаване на обмяната на добри практики и познания.
Според доклада Европейският съюз може да играе по-голяма роля в насърчаването на по-задълбочено сътрудничество и координация между инспекциите по труда чрез укрепване на икономическите и технологични ресурси на тези служби. Държавите-членки се призовават да въведат по-строги процедури за инспекции и да затегнат проверките, "които са били отслабени в редица държави".
Членовете на ЕП подчертават също така, че в националните законодателства съществуват различни определения на недекларирания труд и че въвеждането на едно общо определение би спомогнало за премахване на несигурността на статистическите проучвания.
Намаляване на данъчното облагане и стимули за работодателите
Докладът призовава държавите-членки да намалят икономическата привлекателност на недекларирания труд като гарантират, че системите за данъчно облагане и социална защита са "възможно най-опростени, прозрачни и достъпни". В същото време държавите-членки трябва да продължат да реформират тези системи, намалявайки тежестта на данъчното облагане върху работната сила.
Депутатите смятат, че държавите-членки трябва да предвидят значителни стимули за работодателите, които се ангажират с преобразуването на недекларирания труд в законна дейност, като същевременно се предвидят "сурови санкции" за тези, които продължават да използват недеклариран труд. Опростяването или намаляването на административните разходи и процедури (особено за малките и средни предприятия) също би намалило използването на недеклариран труд.
Ограничаване на разходите за регистрационни и административни процедури
ЕП приканва националните власти да насърчат използването на електронното правителство и електронната регистрация и да ограничат разходите и сложността на регистрационните и административните процедури за предприятията, например чрез намаляване на броя на данъчните формуляри, вписване на единни данни, единни фишове за заплата и обслужване на едно гише.
Депутатите призовават специално за по-добро прилагане във всички държави-членки на съществуващото законодателство за минимално заплащане и призовава тези държави-членки, които понастоящем не са приели "достойно минимално заплащане", да предвидят приемането на такова.
Докладът отбелязва и необходимостта от по-решителни действия по въпроса за труда без заплащане на социални осигуровки.
Отваряне на пазар на труда за работници от всички нови държави-членки
Европейските депутати призовават тези държави-членки, които са приложили преходни разпоредби по отношение на свободата на движение на работници в ЕС, да отворят своя пазар на труда за работници от всички нови държави-членки, предвид факта, че тези ограничения водят до увеличаване на използването на недеклариран труд.
Същевременно се приветства инициативата на Комисията да заведе дело в Съда на Европейските общности срещу тези държави-членки, които все още не са въвели автоматичното признаване на квалификациите, получени в новите държави-членки.
В заключение докладът отбелязва, че при работниците, които ползват правото на свобода на движение, недекларираният труд може да се дължи на непознаване на съответните разпоредби и затова призовава за провеждане на обществени кампании, които да повишат осведомеността по тази тема сред работниците и работодателите. Докладчик Pier Antonio Panzeri ПЕС Италия A6-0365/2008 Доклад относно темата за засилването на борбата с недекларирания труд Процедура относно доклад по собствена инициатива
Дебат: 8 октомври 2008 г.
Гласуване: 9 октомври 2008 г.
Процедурно досие относно темата за засилването на борбата с недекларирания труд Undeclared Work in the European Union Free Movement of Workers and the Principle of Equal Treatment Free movement of workers
BG
2
LINK
/oeil/FindByProcnum.do?lang=2&procnum=INI/2008/2035
BG
3
LINK
http://ec.europa.eu/public_opinion/archives/ebs/ebs_284_en.pdf
BG
4
LINK
http://ec.europa.eu/employment_social/free_movement/index_en.htm
BG
5
LINK
http://europa.eu/scadplus/leg/en/s02305.htm
-//EP//TEXT REPORT A6-2008-0365 0 NOT XML V0//BG
-//EP//DTD IM-PRESS 20050901 BRI-ITEM DOC XML V0//EN
-//EP//STYLESHEET IM-PRESS 20050901 BRI-ITEM DOC XML V0//EN
-//EP//TEXT IM-PRESS 20080925BRI38127 FULL-TEXT DOC XML V0//BG
-//EP//TEXT IM-PRESS 20080925BRI38127 ITEM-COVER-BG DOC XML V0//BG
-//EP//TEXT IM-PRESS 20080925BRI38127 ITEM-002-BG DOC XML V0//BG
Правосъдие и вътрешни работи
Достъп на български работници до пазара на труда в Швейцария
2008-10-06 - 10:02
На 9 октомври се очаква депутатите да одобрят сключването на протокол за присъединяване на България и Румъния към Споразумението ЕС-Швейцария за свободно движение на хора. Протоколът предвижда съответни преходни периоди и квоти за работници от двете страни. Влизането му в сила ще стане след провеждането на референдум по въпроса в Швейцария през май 2009 г.
В доклада на Marian-Jean Marinescu (ЕНП-ЕД, Румъния) се предлага ЕП да подкрепи сключване на протокола, предложен от Съвета.
На 21 юни 1999 г. ЕС и нейните държави-членки, от една страна, и Швейцария, от друга, подписват споразумение за свободно движение на хора, което влиза в сила на 1 юни 2002 г. След присъединяването на десетте нови държави-членки през 2004 г., споразумението беше изменено с протокол, кoйто да включи и тях. След положителен референдум по въпроса в Швейцария през 2005 г., протоколът влиза в сила през 2006 г. Той следва модела на споразумението и съдържа квоти, договорености относно достъпа до пазара на труда, ограничения и защитни клаузи.
След присъединяването на България и Румъния към Европейския съюз на 1 януари 2007 г., споразумението отново трябваше да се измени, за да позволи включването на новите държави-членки към него. Този втори протокол беше подписан на 27 май 2008 г.
Квоти за работа
В протокола са включени квоти за български и румънски работници в Швейцария, които се прилагат при краткосрочен (повече от четири месеца и по-малко от една година) и дългосрочен престой (една година или повече). Достъпът до швейцарския пазар на труда ще се улеснява постепенно и всяка година ще бъде допускана все по-голяма група от работници от двете страни, но в зависимост от наличието на работна ръка и данните за заетостта в Швейцария.
През преходния период квотите за нови разрешителни за пребиваване на българи и румънци ще се увеличат от 3 620 на 9 090 (за краткосрочен престой) и от 362 на 1 046 (за дългосрочен престой).
Преходните периоди могат да продължат общо седем години след влизането в сила на протокола. Има и специална предпазна клауза, която позволява на Швейцария в продължение на десет години след влизането в сила на протокола да изисква въвеждането на квоти, ограничаващи броя на имигрантите, ако през дадена година броят на новите разрешителни за пребиваване надхвърля средния брой разрешителни за трите предхождащи години с повече от 10%.
Преходни периоди до 2019 г.?
Като се вземе предвид, че референдумът за отварянето на швейцарския пазар на труда за двете нови държави-членки трябва да се проведе през май 2009 г. и че настоящият протокол ще влезе в сила след провеждането на този референдум, предвиденият в специалната предпазна клауза срок може да бъде удължен до 2019 г.
Докладчикът на ЕП отбелязва, че въпреки еднаквите по продължителност преходни периоди, наложени от Швейцария на десетте и на двете нови държави-членки на ЕС, съществува разлика в сроковете. Тя се дължи на различните срокове на влизане в сила на протоколите, което добавя най-малко две години към всички преходни периоди, наложени на Румъния и България. Влизането в сила на протоколите се основава на непоследователност при определянето на началото на тези преходни периоди: за десетте нови членки то започва от датата на тяхното присъединяване към ЕС (1.4.2004 г.), а за България и Румъния съответно след референдума в Швейцария през май 2009 г.
Протоколът въвежда също редица промени, свързани с преходните мерки относно закупуването на земеделска земя, гори и горски земи от швейцарски граждани и компании, както и относно притежаването на второ жилище.
Провеждане на референдум в Швейцария
Според последните проучвания на швейцарски икономически организации, присъединяването на двете нови държави-членки към Споразумението за свободно движение на хора ще окаже голямо влияние върху швейцарската икономика. Затова швейцарските власти искат да уверят гражданите на Конфедерацията, че пазарът на труда ще бъде отварян постепенно и че натискът върху заплатите ще бъде ограничен.
Според споразумението, присъединяването на нови страни към него зависи от незадължителни референдуми, които ще покажат становището на швейцарските граждани по въпроса. Все пак, ако швейцарският парламент и избирателите отхвърлят присъединяването на новите държави-членки на ЕС към Споразумението за свободно движение на хора, съществува опасност ЕС да прекрати споразумението. Това означава, че ще може да се приложи т.нар. клауза "гилотина", вследствие на което другите шест споразумения между ЕС и Швейцария от 1999 г. също ще станат недействителни. Докладчик Marian-Jean Marinescu ЕНП-ЕД Румъния A6-0343/2008 Протокол към Споразумението ЕО/Конфедерация Швейцария относно свободното движение на хора (с участието на Република България и Румъния ) Процедура по даване на одобрение
Гласуване: 9 октомври 2008 г. Процедурно досие относно протокол към Споразумението ЕО/Конфедерация Швейцария относно свободното движение на хора (с участието на Република България и Румъния ) The EU's relations with Switzerland
BG
2
LINK
/oeil/FindByProcnum.do?lang=2&procnum=AVC/2008/0080
BG
3
LINK
http://ec.europa.eu/external_relations/switzerland/intro/index.htm
-//EP//TEXT REPORT A6-2008-0343 0 NOT XML V0//BG
-//EP//DTD IM-PRESS 20050901 BRI-ITEM DOC XML V0//EN
-//EP//STYLESHEET IM-PRESS 20050901 BRI-ITEM DOC XML V0//EN
-//EP//TEXT IM-PRESS 20080925BRI38127 FULL-TEXT DOC XML V0//BG
-//EP//TEXT IM-PRESS 20080925BRI38127 ITEM-001-BG DOC XML V0//BG
-//EP//TEXT IM-PRESS 20080925BRI38127 ITEM-003-BG DOC XML V0//BG
Конституционни въпроси
Европейският парламент възприема официално символите на ЕС
2008-10-06 - 10:02
Знамето, химнът и девизът на ЕС ще бъдат възприети и официално използвани от Европейския парламент. Те ще бъдат добавени към Правилника за дейността на ЕП по време на сесията 8-9 октомври в Брюксел, след като не бяха включени в Договора от Лисабон.
ЕП ще гласува на 9 октомври относно добавянето в Правилника за дейността на Европейския парламент на нов член 202а относно използването на символите на ЕС от страна на Парламента.
Според доклада на Carlos Carnero Gonz ález (ПЕС, Испания) Парламентът признава и приема следните символи на ЕС:
– знамето, на което е изобразен кръг, съставен от дванадесет златни звезди върху син фон;
– химна, основан на „Ода на радостта“ от Деветата симфония на Лудвиг ван Бетховен;
– девиза "Обединен в многообразието".
Знамето ще се издига във всички сгради на Парламента, във всички заседателни зали и по повод на официални събития. Химнът ще се изпълнява при откриването на всяка учредителна сесия и на други тържествени заседания, по-специално за приветстване на държавни или правителствени ръководители или за посрещане на нови членове след разширяване. Девизът от своя страна ще се възпроизвежда върху официалните документи на Парламента.
По предложение на Европейския конвент, на Европейския съвет в Брюксел през юни 2004 г. в Конституцията за Европа се добави член (I-8) относно символите на ЕС. Както е известно обаче, процесът на ратифициране на Договора претърпя провал. По време на преговорите през 2007 г. (след отхвърлянето на Договора от френска и нидерландска страна), 27-те държави-членки решиха, по призив на някои държави-членки, да изоставят перспективата за приемането на конституция и съдържащите се в нея "държавни" елементи, наред с други промени в текста. Така символите на ЕС се превърнаха в една от "косвените жертви" на усилията за постигане на компромис и не бяха включени в Договора от Лисабон.
Фактът, че символите не са включени в Договора, по никакъв начин (както в политически, така и в юридически смисъл) не пречи на институциите да продължават да ги използват както досега или дори в по-голяма степен. В този смисъл Европейският парламент иска да запази водещата си роля, която винаги е изпълнявал в това отношение, като повиши и урегулира използването на тези символи в рамките на своите дейности. Докладчик Carlos Carnero González ПЕС Испания A6-0347/2008 Доклад за добавяне в Правилника за дейността на Европейския парламент на нов член 202а относно използването на символите на Съюза от страна на Парламента Правилник за дейността на ЕП
Дебат: 8 октомври 2008 г.
Гласуване: 9 октомври 2008 г. Процедурно досие относно добавяне в Правилника за дейността на Европейския парламент на нов член 202а относно използването на символите на Съюза от страна на Парламента Символите на ЕС
BG
2
LINK
/oeil/FindByProcnum.do?lang=2&procnum=REG/2007/2240
BG
3
LINK
http://europa.eu/abc/symbols/index_bg.htm
-//EP//TEXT REPORT A6-2008-0347 0 NOT XML V0//BG
-//EP//DTD IM-PRESS 20050901 BRI-ITEM DOC XML V0//EN
-//EP//STYLESHEET IM-PRESS 20050901 BRI-ITEM DOC XML V0//EN
-//EP//TEXT IM-PRESS 20080925BRI38127 FULL-TEXT DOC XML V0//BG
-//EP//TEXT IM-PRESS 20080925BRI38127 ITEM-002-BG DOC XML V0//BG
-//EP//TEXT IM-PRESS 20080925BRI38127 ITEM-004-BG DOC XML V0//BG
Икономически и парични въпроси
Реформа в структурата на надзора на финансовите пазари
2008-10-06 - 10:02
Докладът върху бъдещата структура на финансовия надзор, който ЕП ще гласува на 9 октомври, изисква до 30 ноември 2008 г. Комисията да представи на Парламента законодателно предложение, което да подобри структурата на надзора на финансовите услуги в Европа. Докладът на Ieke van den Burg (ПЕС, Нидерландия) и Daniel Dăianu (АЛДЕ, Румъния) е приет от Комисията по икономически и парични въпроси на ЕП по член 39 от правилника, който дава възможност на Парламента да поиска формално от Комисията да представи законодателно предложение по даден въпрос.
За да бъде приет, докладът трябва да бъде подкрепен от абсолютно мнозинство от депутатите в ЕП, т.е. от поне 393 депутати. Докладчик Ieke van den Burg ПЕС Нидерландия Докладчик Daniel Dăianu АЛДЕ Румъния A6-0359/2008 Доклад относно последващи мерки относно директивите „Lamfalussy“ - бъдеща структура на надзора Процедура относно доклад по собствена инициатива
Дебат: 9 октомври 2008 г.
Гласуване: 9 октомври 2008 г. Процедурно досие относно последващи мерки относно директивите „Lamfalussy“ - бъдеща структура на надзора Committee of European Securities Regulators (CESR) Committee of European Insurance and Occupational Pensions Supervisors (CEIOPS) Committee of European Banking Supervisors (CEBS) Депутатите искат ново законодателство, което да осигури финансова стабилност Financial Services
BG
2
LINK
/oeil/FindByProcnum.do?lang=2&procnum=INI/2008/2148
BG
3
LINK
http://www.cesr-eu.org/
BG
4
LINK
http://www.ceiops.org/
BG
5
LINK
http://www.c-ebs.org/
BG
7
LINK
http://ec.europa.eu/internal_market/top_layer/index_24_en.htm
-//EP//TEXT REPORT A6-2008-0359 0 NOT XML V0//BG
-//EP//TEXT IM-PRESS 20080923BRI37872 ITEM-005-BG NOT XML V0//BG
-//EP//DTD IM-PRESS 20050901 BRI-ITEM DOC XML V0//EN
-//EP//STYLESHEET IM-PRESS 20050901 BRI-ITEM DOC XML V0//EN
-//EP//TEXT IM-PRESS 20080925BRI38127 FULL-TEXT DOC XML V0//BG
-//EP//TEXT IM-PRESS 20080925BRI38127 ITEM-003-BG DOC XML V0//BG
-//EP//TEXT IM-PRESS 20080925BRI38127 ITEM-005-BG DOC XML V0//BG
Права на човека
Тържествено заседание на ЕП с Ingrid Betancourt на 8 октомври в Брюксел
2008-10-06 - 10:02
Ingrid Betancourt, която беше повече от 6 години заложник на терористичната група ФАРК (Революционни въоръжени сили на Колумбия), ще говори пред пленарната сесия на ЕП на 8 октомври в Брюксел, след като прие поканата от страна на председателя на ЕП Hans-Gert Pöttering. Тържественото заседание ще се проведе от 15.00 до 15.30 местно време.
Председателят на ЕП Hans-Gert Pöttering направи следното изявление по случая: "Много се радвам, че Ingrid Betancourt прие нашата покана да говори пред Европейския парламент. Ние се гордеем с нейната смелост и се радваме, че Парламентът ще има възможността да я поздрави."
Ingrid Betancourt беше отвлечена от ФАРК (Революционни въоръжени сили на Колумбия) на 23 февруари 2002 г. и освободена на 2 юли 2008 г. заедно с 14 други заложници (трима американски граждани и 11 колумбийски полицаи и военни) след операция, проведена от колумбийската армия.
След своето освобождаване Ingrid Betancourt се бори активно за освобождаването на останалите заложници, като посещението и в ЕП се вписва именно в тази перспектива. Hans-Gert Pöttering welcomes the release of Ingrid Betancourt
BG
1
LINK
//news/expert/infopress_page/030-33352-182-06-27-903-20080703IPR33351-30-06-2008-2008-false/default_en.htm
-//EP//DTD IM-PRESS 20050901 BRI-ITEM DOC XML V0//EN
-//EP//STYLESHEET IM-PRESS 20050901 BRI-ITEM DOC XML V0//EN
-//EP//TEXT IM-PRESS 20080925BRI38127 FULL-TEXT DOC XML V0//BG
-//EP//TEXT IM-PRESS 20080925BRI38127 ITEM-004-BG DOC XML V0//BG
-//EP//TEXT IM-PRESS 20080925BRI38127 ITEM-COVER-BG DOC XML V0//BG
-//EP//TEXT IM-PRESS 20080925BRI38127 ITEM-001-BG DOC XML V0//BG
-//EP//TEXT IM-PRESS 20080925BRI38127 ITEM-002-BG DOC XML V0//BG
-//EP//TEXT IM-PRESS 20080925BRI38127 ITEM-003-BG DOC XML V0//BG
-//EP//TEXT IM-PRESS 20080925BRI38127 ITEM-004-BG DOC XML V0//BG
-//EP//TEXT IM-PRESS 20080925BRI38127 ITEM-005-BG DOC XML V0//BG
-//EP//DTD IM-PRESS 20050901 BRI-FULL DOC XML V0//EN
-//EP//STYLESHEET IM-PRESS 20050901 BRI-FULL DOC XML V0//EN
-//EP//TEXT IM-PRESS 20080925BRI38127 ITEM-COVER-BG DOC XML V0//BG
-//EP//TEXT IM-PRESS 20080925BRI38127 ITEM-001-BG DOC XML V0//BG
-//EP//TEXT IM-PRESS 20080925BRI38127 ITEM-002-BG DOC XML V0//BG
-//EP//TEXT IM-PRESS 20080925BRI38127 ITEM-003-BG DOC XML V0//BG
-//EP//TEXT IM-PRESS 20080925BRI38127 ITEM-004-BG DOC XML V0//BG
-//EP//TEXT IM-PRESS 20080925BRI38127 ITEM-005-BG DOC XML V0//BG
