Лидерите на политическите групи в новия Парламент
Институции
2009-07-17 - 14:55
Информация за лидерите на политически групи Новият Европейски Парламент ще има седем политически групи. Кои са техните лидери? В това тематично досие ще Ви представим накратко председателите на политическите групи - личностите, които ще играят централна роля в парламентарния живот през следващите пет години.
Лидерите на политическите групи в Парламента, заедно с председателя на ЕП, съставляват Председателския съвет на Парламента. Той определя:
Графика и дневния ред на пленарните заседания
Състава на комисиите и делегациите, както и разпределението на правомощията помежду им
Законодателната програма
Лидерите на политическите групи играят ключова роля в парламентарното ежедневие. Вижте кратко представяне на председателите на седемте фракции в Европейския Парламент.
20090710FCS58034
Joseph Daul, лидер на фракцията на Европейската народна партия
Joseph Daul Лидерът на ЕНП Joseph Daul, който е на 62 години, е роден в Страсбург. Завършва агрономство и поема семейната ферма, за която в момента се грижи едно от двете му деца. От младежките си години се ангажира в земеделски съюзи и фермерски браншови организации.
Избран е за евродепутат през 1999 година, през 2002 оглавява Комисията по земеделие на ЕП, а през 2007 става лидер на групата на ЕНП-ЕД в Парламента. Освен френски говори и немски език.
Martin Schulz, лидер на групата на Прогресивния алианс на социалистите и демократите
Martin Schulz 53-годишният Martin Schulz е роден в германския град Hehlrath, недалеч от границите с Белгия и Холандия. Става член на Германската социалдемократическа партия, когато е на 20 години.
Избран е за първи път в като член на ЕП през 1994 година. Става активен член на Комисията по човешки права и граждански свободи на ЕП.
Става председател на фракцията на ПЕС в ЕП през 2004. През 2009 бе потвърден като лидер на Групата на социалистите и демократите.
Guy Verhofstadt, лидер на Алианса на либералите и демократите за Европа
Guy Verhofstadt 56-годишният Guy Verhofstadt е роден в Dendermonde, Белгия. По време на следването си (завършил е право) е активист на Фламандския либерален студентски съюз.
През 1985 година става белгийски вицепремиер и министър на финансите, а през 1999 става министър-председател на Белгия, като заема поста до 2008 година.
През юни 2009 година бе избран за евродепутат за първи път.
Daniel Cohn-Bendit и Rebecca Harms, съпредседатели на Групата на Зелените/Европейски свободен алианс
Daniel Cohn-Bendit и Rebecca Harms Германката Rebecca Harms, 53 години, бе водач на листите на Германската Зелена Партия за изборите за ЕП и през 2004 и през 2009 година. В Германия е известна преди всичко с ангажимента си за движението срещу ядрената енергия.
Daniel Cohn-Bendit е на 64 години, син на германски баща и френска майка. Става популярен с активното си участие в студентските протести през 1968 година. Евродепутат е от 1994 година насам, като е избиран и от Германия и от Франция.
Michał Kamiński, лидер на Групата на Европейските консерватори и реформисти
Michał Kamiński Michał Kamiński е роден през 1972 година във Варшава.
За първи път е избран за евродепутат през 2004 година и става член на Съюза за Европа на нациите. През 2007 напуска Парламента, за да работи за екипа на полския президент Lech Kaczyński.
През 2009 е преизбран за евродепутат и става председател на новосъздадената Група на Европейските консерватори и реформисти
Lothar Bisky, лидер на Конфедеративната група на Европейската обединена левица - Северна зелена левица
Lothar Bisky Lothar Bisky е роден през 1941 година, израснал е в Западна Германия, на 18 години решава да се премести в тогавашната ГДР и през 1963 година става член на управляващата там Социалистическа единна партия. Академична кариера в областта на масовите комуникации. Дългогодишен лидер на Партията на демократичния социализъм, след това на Лявата партия (след създаването й през 2007) в Германия.
За първи път е избран за евродепутат през юни 2009.
Francesco Speroni и Nigel Farage, съпредседатели на Група "Европа на свободата и демокрацията"
Francesco Speroni и Nigel Farage Nigel Farage е на 45 година, в младежките си години е член на британската Консервативна партия. През 1993 година става един от основателите на Партията на независимостта, която иска Великобритания да излезе от ЕС. За първи път е избран за евродепутат през 1999 година.
62-годишният италианец Francesco Speroni е евродепутат за четвърти мандат. Бил е министър в първото правителство на Берлускони. Известен критик на по-нататъшна европейска интеграция и на разширяването на ЕС, особено с Турция.
BG
1
PHOTO
20090716PHT58433.jpg
BG
2
PHOTO
20090716PHT58431.jpg
BG
3
PHOTO
20090716PHT58429.jpg
BG
4
PHOTO
20090716PHT58427.jpg
BG
5
PHOTO
20090716PHT58425.jpg
BG
6
PHOTO
20090716PHT58423.jpg
BG
7
PHOTO
20090716PHT58421.jpg
BG
8
PHOTO
20090716PHT58419.jpg
-//EP//DTD IM-PRESS 20050901 FCS DOC XML V0//EN
-//EP//STYLESHEET IM-PRESS 20050901 FCS DOC XML V0//EN
