ВЪПРОС С ИСКАНЕ ЗА УСТЕН ОТГОВОР H-0471/09
за времето за въпроси на месечната сесия през Декември 2009
съгласно член 116 от Правилника за дейността на ЕП
от
Mairead McGuinness
към Комисията
Относно: Проверки на товарни превозни средства на пристанището в Кале
Превозвачите, които преминават през пристанището в Кале на път за Обединеното кралство, от известно време срещат проблеми във връзка с проверката на техните превозни средства от френските и британските органи при търсенето на нелегални имигранти. Изглежда, че органите на Обединеното кралство осъществяват по-строги проверки на превозните средства, които влизат на тяхна територия, в сравнение с проверките, извършвани от техните френски колеги. На превозвачите се налагат глоби на място, когато по време на задължителните проверки на Агенцията за граничен контрол на Обединеното кралство бъдат открити нелегални имигранти, които не са били разкрити от френските органи.
Може ли Комисията да коментира тази ситуация? Не счита ли Комисията, че трябва да има по-голяма равнопоставеност между проверките, извършвани от френските органи (които попадат в обхвата на правото от Шенген относно граничния контрол), и тези от Агенцията за граничен контрол на Обединеното кралство? Счита ли Комисията, че е справедливо превозвачите да бъдат държани отговорни за пропуските в процеса на проверка?
