Въпрос с искане за устен отговор O-000057/2011
Съвета
Член 115 от Правилника за дейността
Jutta Steinruck
,
Stephen Hughes
,
Alejandro Cercas
от името на групата S&D Относно: Promoting social dialogue in the EU
Член 152 от Договора за функционирането на Европейския съюз признава и подкрепя ролята на социалните партньори на ЕС. Социалният диалог е по-важен от всякога за преодоляване на напрежението, породено от финансовата, икономическата и социалната криза и за предлагането на решения, които да бъдат приети както от работодателите, така и от работниците и служителите, и които ще гарантират социалния мир в Европа.
Какви конкретни действия и мерки предприе Съветът за насърчаване и засилване на социалния диалог и партньорство на равнище ЕС и на национално равнище?
Как планира Съветът да благоприятства ролята на социалните партньори в процеса на вземане на решения с цел създаването на приобщаващ растеж в бъдеще?
Ще предприеме ли стъпки за включване на социалните партньори в макроикономическия диалог в основата на новото европейско икономическо управление? Ще гарантира ли по-конкретно провеждането на консултации със социалните партньори за установяването на макроикономически дисбаланси, изготвянето на годишното изследване за растежа и подготовката на националните програми за реформа на държавите-членки?
