Дни на младите журналисти в Европейския парламент
Младежи
2007-06-25 - 15:14
От 27-ми до 29-ти юни 270 млади журналисти от всички държави-членки ще участват в първите Европейски дни на младите журналисти, които ще се проведат в Европейския парламент в Брюксел.
Целта на срещата е следващото поколение европейски журналисти да сподели визията си за едни по-европейски медии, които предават и пишат новините за ЕС на съдържателен език за младите хора.
В сряда от 18,00 часа председателят на Европейския парламент Hans - Gert P ö ttering ще открие Европейските дни на младите журналисти заедно с председателя на Борда на Европейската младежка преса Katrin H ü nem ö rder . Програмата включва кръгла маса с известни журналисти от водещи европейски медии и дискусия с членове на ЕП, както и представители на ЕК и Съвета по актуални европейски теми. Също така от сряда до петък участниците ще правят свои медийни проекти - радио и телевизионни програми, вестници, списания и уеб страници.
Средната възраст на участниците - 270 на брой от всички държави-членки - е 23 години. Те бяха подбрани от повече от 2000 кандидата, които споделиха визията си за бъдещите европейски медии чрез телевизионни или аудио записи, кратки статии или фото репортажи.
Можете да гледате срещата на живо на адрес: www . youthmediadays . eu .
20070625IPR08233
-//EP//DTD IM-PRESS 20050901 IPR DOC XML V0//EN
-//EP//STYLESHEET IM-PRESS 20050901 IPR DOC XML V0//EN
