P6_TA(2008)0048
Защита на привилегиите и имунитета на Witold Tomczak
A6-0008/2008
Решение на Европейския парламент от 19 февруари 2008 г. относно искане за защита на привилегиите и имунитета на Witold Tomczak ( 2007/2130(IMM) )
Европейският парламент
, –
като взе предвид искането на Witold Tomczak за защита на неговия имунитет във връзка с наказателното дело, водено от районния съд в Ostrów Wielkopolski, Полша, от 21 май 2007 г. и обявено на пленарно заседание на 24 май 2007 г.,
–
като изслуша Witold Tomczak на 4 октомври 2007 г., съгласно член 7, параграф 3 от своя правилник,
–
като взе предвид членове 8, 9 и 10 от Протокола за привилегиите и имунитетите на Европейските общности от 8 април 1965 г. и член 6, параграф 2 от Акта за избирането на членове на Европейския парламент чрез всеобщи преки избори от 20 септември 1976 г.,
–
като взе предвид решенията на Съда на Европейските общности от 12 май 1964 г. и от 10 юли 1986 г. Дело 101/63, Wagner с/у Fohrmann и Krier, ССП 1964 г., стр. 195 и дело 149/85, Wybot с/у Faure и други, ССП 1986 г., стр. 2391.
,
–
като взе предвид член 105 от полската конституция,
–
като взе предвид член 6, параграф 3 и член 7 от своя правилник,
–
като взе предвид доклада на Комисията по правни въпроси ( A6-0008/2008 ),
A.
като има предвид, че Witold Tomczak е избран за депутат в полския парламент (Сейма) на 21 септември 1997 г. и на 23 септември 2001 г.; като има предвид, че след подписването на Договора за присъединяване на 16 април 2003 г. той е станал наблюдател; като има предвид, че той е бил член на Европейския парламент от 1 май 2004 г. до 19 юли 2004 г; като има предвид, че той е избран за член на Европейския парламент на 13 юни 2004 г. и неговият мандат в полския парламент е изтекъл на 16 юни 2004 г.;
Б.
като има предвид, че Witold Tomczak е обвинен в обида на двама полицейски служители при изпълнение на техните служебни задължения в Ostrów Wielkopolski на 26 юни 1999 г. в нарушение на член 226, алинея 1 от полския наказателен кодекс; като има предвид, че след няколко неявявания на Witold Tomczak на съдебните заседания, районният съд в Ostrów Wielkopolski реши на 10 януари 2005 г., в съответствие с член 377, алинея 3 от полския наказателно-процесуален кодекс, да даде ход на процеса в отсъствието на обвиняемия;
В.
като има предвид, че съгласно член 9 от Закона от 23 януари 2004 г. за изборите за Европейския парламент "
Едно лице има право да се кандидатира на изборите за Европейския парламент, провеждани в Република Полша, ако [
...
] не е осъждано за умишлено престъпление и не му е повдигнато обвинение
..."; като има предвид, че член 142, параграф 1, алинея 1 от този закон гласи, че "
Мандатът на член на Европейския парламент се прекратява при изгубване на годността да бъде заеман
"; като има предвид, че такива разпоредби не съществуват в Закона от 12 април 2001 г. за изборите за Сейма и Сената на Република Полша (полският парламент);
Г.
като има предвид, че Witold Tomczak и преди (на 29 април 2005 г.) е искал от Парламента да защити неговия имунитет в това наказателно производство; като има предвид, че Парламентът реши на пленарно заседание от 4 април 2006 г. да не защити неговия имунитет, въпреки че г-н Tomczak преди заседанието изпрати писмо, с което дава да се разбере, че оттегля молбата си за защита на неговия имунитет;
Д.
като има предвид, че Witold Tomczak твърди, че съдията по делото не е обективен и че възможността процесът да се проведе в отсъствието на подсъдимия нарушава принципа на презумпцията за невинност;
Е.
като има предвид, че Witold Tomczak се жалва, че районният съд не му дава достъп до делото и че наказателното производство срещу него е пристрастно, защото той се е опитал да оспори законосъобразността на действията на местната полиция и на местния прокурор;
Ж.
като има предвид, че въз основа на получената информация Witold Tomczak не е защитен от парламентарен имунитет по отношение на никое от обвиненията, които са доведени до вниманието на председателя на Европейския парламент;
1.
Реши да не защити привилегиите и имунитета на Witold Tomczak.
