Въпрос за времето за въпроси H-0401/2010
до Комисията
Период на сесията: Септември II 2010
Член 116 от Правилника за дейността
Ioannis A. Tsoukalas
(PPE) Относно: Необходимост от коренно преструктуриране на европейската рамка за финансиране на научните изследвания
Сложните и дълги процедури за финансиране на научните изследвания правят европейското финансиране непривлекателно за изследователите. Неотдавнашните изказвания на Комисията за опростяване на рамковите програми за научни изследвания явно се основават на логиката на постепенните подобрения. Това, от което се нуждаем обаче е една административна революция по отношение на начина, по който ЕС планира, финансира и управлява научните изследвания.
Какви са намеренията на Комисията във връзка с опростяването на рамковата програма за финансиране на научните изследвания? Какво е мнението й по отношение на свързването на финансирането с резултатите? Как оценява варианта за установяване на единна административна и логистична рамка на управление, както на европейско, така и на национално равнище? Кои са конкретните действия, които възнамерява да предприеме за насърчаване на високорисковите научни изследвания в Европа? Какво смята да направи, за да спре непрекъсващата вълна на "изтичане на мозъци"?
