Великият мюфтия на Сирия: Една култура обединява всички нас
Външни отношения
2008-01-15 - 16:52
Великият мюфтия на Сирия в Европейския парламент
В речта си днес в Европейския парламент Великият мюфтия на Сирия Ahmad Badr El Din El Hassoun акцентира върху значението на културата като сила, която по-скоро обединява отколкото разединява. Гостуването на Великия мюфтия в ЕП беше първото от серия посещения на високопоставени личности в ЕП в контекста на Европейската година на междукултурния диалог.
Великият мюфтия на Сирия заяви, че "има само една култура" в света - културата на човечеството. "Ние съграждаме една култура и затова аз не вярвам в конфликта между културите", подчерта той.
"В моя регион не вярваме в разновидностите на религиите", каза Великият Мюфтия. "Аврам, Мойсей, Исус и Мохамед идват от една и съща религия." Следователно "няма такова нещо като свещена война, никога не може да има свещена война. Само мирът може да бъде свещен". Той добави, че е грешно да се използва религията, за да се оправдават убийствата.
Той каза, че човекът е свещен, защото "е създаден от Твореца". "Ако искаме мир, например между Палестина и Израел, нека издигаме мирни мостове вместо на стени, каза той. Според него държавите трябва да се градят на гражданска, а не на религиозна основа.
Великият мюфтия заяви, че Европа е чудото на 20-ти век, успяла да преодолее две световни войни и да разруши Берлинската стена без кръвопролития. Той призова Европейския парламент да помогне за създаването на един "световен парламент". Тъй като тази година Дамаск е културна столица на арабския свят, той предложи Европейският парламент да проведе заседание там, за "да покажем че светът е единен."
В встъпителното си слово председателят на ЕП Ханс - Герт Пьотеринг каза, че "мирното съжителство между културите и религиите, не само в Европейския съюз, но и в отношенията с хората във всички части по света, особено от другата страна на Средиземно море - в Близкия Изток - е възможно и много важно". Той добави "ние трябва да съградим интелектуален и културен мост през Средиземно море, който да се основава на взаимно обогатяване и споделени ценности". Той подчерта, че "толерантността е основна за междукултурния диалог".
В заключение г-н Пьотеринг заяви: "Фактът, че Великият мюфтия е придружен от високопоставени религиозни лидери е явно доказателство за това успешно съжителство." Преди началото на речта му Великият мюфтия и Епископ Антоан Одо, председател на халдейските епископи от Сирия се хванаха за ръце пред депутатите, които посрещнаха този жест с аплодисменти.
20080111IPR18241 Audio, 20:25
BG
1
PHOTO
20080115PHT18571.jpg
BG
2
MULTIMEDIA
20080115MLT18679.asf
-//EP//DTD IM-PRESS 20050901 IPR DOC XML V0//EN
-//EP//STYLESHEET IM-PRESS 20050901 IPR DOC XML V0//EN
