Мартин Шулц пред Европейския съвет : Нужен е баланс между ограничаването на разходите и стимулирането на растежа
Институции
2012-01-30 - 18:22
Председателят на ЕП Мартин Шулц на срещата на Европейския съвет на 30 януари 2012 г. ©BELGA_B.Doppagne В първата си реч пред Европейския съвет в качеството си на председател на ЕП Мартин Шулц напомни на европейските държавни и правителствени ръководители, че Европейският парламент трябва да участва в процеса на вземане на решения за справяне с кризата с еврото. Той също така отправи предупреждение, че без инвестиции за насърчаване на растежа и заетостта ограничаването на разходите няма да реши проблемите на Европа.
"Време е да се съсредоточим върху реалните проблеми. Време е да заговорим за това как ще изведем Европа от кризата", заяви г-н Шулц, коментирайки течащия дебат за правния характер на предложения фискален пакт за стабилизиране на задлъжнелите страни-членки на еврозоната.
Приоритетите за Европейския парламент
"Нужен е истински икономически и финансов съюз", заяви г-н Шулц и формулира основните искания на Парламента. Той обяви подкрепата на мнозинството от депутатите за данък върху финансовите сделки , който би донесъл приходи от около 200 млрд. евро в ЕС всяка година. Еврооблигациите биха облекчили дълговата криза и стабилизирали банковата система. Една европейска рейтингова агенция би разрушила доминиращата позиция на американските рейтингови агенции и би помогнала за избягването на конфликти на интереси. На последно място, той заяви подкрепа за "европейска инициатива за стимулиране на растежа ", която би използвала милиардите евро в европейския бюджет, които остават неусвоени от страните-членки.
Вместо да работят за стимулиране на растежа и заетостта, много правителства се съсредоточават единствено върху бюджетната дисциплина, каза г-н Шулц.
Избягване на разделението в ЕС
Председателят на Парламента призова европейските ръководители да си сътрудничат за избягването на всяка една заплаха за разделение вътре в ЕС. "Не можем да си позволим ЕС да се разпадне на части или принципът на "Европа на много скорости" да се установи стабилно. Поотделно ние сме слаби, заедно сме силни!"
Г-н Шулц заяви, че въпросът за фискалния съюз трябва да подлежи на контрол от страна на Европейския парламент и националните парламенти. Според него всички 26 страни, които се очаква да го подпишат, трябва да участват в бъдещите срещи, независимо дали са членки на еврозоната или не. Освен това, "Европейският парламент трябва да бъде представляван на всички срещи на най-високо ниво на еврозоната и ЕС", каза той.
20120130STO36533 Речта на г-н Мартин Шулц пред Европейския съвет
BG
1
PHOTO
20120124PHT36098.jpg
BG
2
LINK
/the-president/en/press/press_release_speeches/speeches/sp-2012/sp-2012-january/speeches-2012-january-3.html
-//EP//DTD IM-PRESS 20050901 STO DOC XML V0//EN
-//EP//STYLESHEET IM-PRESS 20050901 STO DOC XML V0//EN
