ВЪПРОС С ИСКАНЕ ЗА УСТЕН ОТГОВОР, ПОСЛЕДВАН ОТ РАЗИСКВАНЕ O-0119/08
съгласно член 108 от Правилника за дейността на ЕП
от
Elly de Groen-Kouwenhoven
и
Monica Frassoni
, от името на групата Verts/ALE ,
Jan Marinus Wiersma
, от името на групата PSE ,
Viktória Mohácsi
,
Renate Weber
и
Baroness Sarah Ludford
, от името на групата ALDE ,
Vittorio Agnoletto
,
Giusto Catania
и
Lívia Járóka
към Комисията
Относно: Среща на високо равнище на ЕС относно ромите
През октомври 2007 г. членове на ЕП изпратиха предложение до председателството на ЕС (до словенското председателство), в което се предлага нов метод за разглеждане на въпросите, свързани с ромите, на равнището на ЕС. Той включва въвеждането на ежегодна конференция на ЕС по въпросите, свързани с ромите, с оглед на обсъждането на идеи, улесняването на обмена на най-добра практика и на информация и съгласуването на сътрудничеството на равнището на ЕС.
Европейската комисия организира първата среща на високо равнище относно ромите в Брюксел през септември 2008 г., по време на която мнозинството от ромските участници призоваха за приемане на политика на ЕС за ромите.
През януари 2008 г. мнозинство от членовете на ЕП подкрепи резолюция ( P6_TA(2008)0035 ), в която се призовава за приемането на Европейска стратегия за ромите.
Какви са заключенията на Комисията относно срещата на високо равнище на ЕС относно ромите и какви инструменти са разработени с цел да се постигне приемане на Европейска политика за ромите?
