Европейски избори: Парламентът в аудиовизуалните медии
Избори 2009 г.
Институции
2009-05-11 - 17:22
"Ти решаваш", такова е посланието на рекламния клип на Европейския парламент, пуснат миналия петък, целящо да поясни, че гласувайки на изборите между 4 и 7 юни, гражданите определят каква да бъде бъдещата ориентация на европейските политики.
Този клип, излъчен на 34 езика, е част от продуктите в рамките на информационната кампания на ЕП за европейските избори, която включва радио анонси, билбордове, пътуващи "Избирателни кабини" (чрез които избирателите могат да запишат и представят своята гледна точка), изготвяне на специални досиета за пресата и провеждане на семинари за журналисти, както и участие в социални мрежи като Facebook, MySpace, Flickr и т.н.
Телевизионният клип е създаден от Генерална дирекция "Комуникация" на Парламента, като е адаптиран към изискванията на националните аудитории на 27-те държави членки. Той е изцяло субтитриран и пригоден за хора със слухови проблеми.
Различните версии на клипа за 27-те държави членки включват участие на известни в дадената страна личности, като например футболиста Оливер Кан в Германия.
Националните версии на клипа показват хора във фиктивно ТВ студио, съобщаващи новините такива, каквито те биха искали да бъдат. Въпреки че тези новини не са истински, основното послание е, че гражданите могат да влияят върху утрешните новини, упражнявайки своето право на глас на европейските избори.
Около 750 граждани от 27 националности участваха в прослушванията за създаването на тази продукция, като в студията United Visions в Берлин през февруари се снимаха около 70 непрофесионални телевизионни говорители.
Крайната цел на ЕП беше създаването на един професионален продукт, за който Парламентът получи безплатно медийно време във всички държави на ЕС. Така благодарение на добрата воля на аудиовизуалните медии клипът ще бъде разпространен по над 100 телевизионни канала в Европа.
Благодарение на съдействието на Европейската комисия, клипът ще бъде излъчен безплатно и в над 1 000 киносалона в ЕС през оставащите четири седмици преди изборите.
Продуктите от информационната кампания можете да намерите на следния линк по-долу.
20090511IPR55543 Материали за кампанията
BG
1
LINK
/elections_2009_package/default.htm
-//EP//DTD IM-PRESS 20050901 IPR DOC XML V0//EN
-//EP//STYLESHEET IM-PRESS 20050901 IPR DOC XML V0//EN
