P6_TA(2009)0312
Конвенция на Организацията на обединените нации за правата на хората с увреждания *
A6-0229/2009
Законодателна резолюция на Европейския парламент от 24 април 2009 г. относно предложението за решение на Съвета относно сключването от Европейската общност на Конвенцията на Организацията на обединените нации за правата на хората с увреждания ( COM(2008)0530 – C6-0116/2009 – 2008/0170(CNS) )
(Процедура на консултация)
Европейският парламент
, –
като взе предвид предложението за решение на Съвета ( COM(2008)0530 ),
–
като взе предвид Конвенцията на Организацията на обединените нации за правата на хората с увреждания ("Конвенцията"), приета от Общото събрание на ООН на 13 декември 2006 г.,
–
като взе предвид член 13, параграф 1 и член 300, параграф 2, алинея първа от Договора за ЕО,
–
като взе предвид член 300, параграф 3, алинея 1 от Договора за ЕО, съобразно която Съветът се е консултирал с него ( C6-0116/2009 ),
–
като взе предвид член 51 и член 83, параграф 7 от своя Правилник,
–
като взе предвид доклада на Комисията по заетост и социални въпроси и становището на Комисията по правата на жените и равенството между половете ( A6-0229/2009 ),
1.
Одобрява сключването на споразумението;
2.
Възлага на своя председател да предаде позицията на Парламента съответно на Съвета и на Комисията, както и на правителствата и на парламентите на държавите-членки.
