Въпрос с искане за писмен отговор E-000957/2011
до Комисията
Член 117 от Правилника за дейността
Слави Бинев (NI) и Димитър Стоянов (NI)
(9 февруари 2011 г.)
Относно: Нарушаване на свободата на предоставяне на професионални услуги в Белгия
На 12 януари 2011 г. ГД „Вътрешен пазар и услуги“ публикува съобщение COM(2011)11 окончателен, призовавайки на страница 7, раздел 8 за премахване на всякакви ограничения пред предоставянето на професионални услуги в ЕС (особено адвокатски). Проектът на съобщението призоваваше дори за премахване на задължителното членство в адвокатски колегии.
В същото време адвокатската колегия в Брюксел директно нарушава тази политика на ЕС, като игнорира решението на Съда на Европейския съюз по делото QT.START>„</QT.START Gebhard<QT.END>“</QT.END> и действа по обратен начин:
Брюкселската адвокатска колегия се опитва да принуди адвокатите, които не са белгийски граждани, да се запишат и плащат по така наречения електронен списък в пряко нарушение на решението на Съда на Европейския съюз по делото Gebhard, т.е. ако не са установени, но предоставят услуги.
За да приложи това, Брюкселската адвокатска колегия започва очевидно необосновано наказателно производство съгласно член 227б от Белгийския наказателен кодекс, изисквайки държавният прокурор да повдигне съдебно преследване срещу чуждестранни адвокати от ЕС „за злоупотреба със званието адвокат“, ако не са регистрирани по електронния списък, а са регистрирани и квалифицирани само в своята страна на произход, за това, че предоставят услуги в Брюксел.
На пръв поглед е очевидно, че адвокат от ЕС никога не може „s’attribuer le titre d’avocat“, т.е. незаконно да твърди, че е адвокат. Един месар може, обаче адвокат не може — той е и си остава адвокат.
Тази дейност на адвокатската колегия явно има една единствена цел: да защитава белгийските адвокати от конкуренцията на техните колеги от ЕС и да печели пари чрез незаконни средства.
Това е тежко нарушение на свободата на предоставяне на услуги и следва да бъде разследвано чрез процедура за нарушение.
Информирана ли е Комисията относно този проблем и как възнамерява да го реши?