19.11.2009 B7-0156/2009 ПРЕДЛОЖЕНИЕ ЗА РЕЗОЛЮЦИЯ съгласно член 120 от правилника
относно проект VITA за борба с внезапната смърт поради спиране на сърдечната дейност
Cristiana Muscardini
PE428.774v01-00 B7 ‑0156 /2009
Резолюция на Европейския парламент относно проект VITA за борба с внезапната смърт поради спиране на сърдечната дейност
Европейският парламент ,
– като взе предвид член 120 от своя правилник,
A. като има предвид, че всяка година 400 000 души в Европа стават жертви на внезапна смърт поради спиране на сърдечната дейност,
Б. като има предвид, че новите технологии позволяват тази патология да бъде победена, ако се предприемат незабавни действия,
В. като има предвид, че приемът в болница, въпреки че е желателен, често не позволява незабавна намеса,
Г. като има предвид, че ефикасността на дефибрилаторите за преодоляване на много случаи на спиране на сърдечната дейност, е доказана,
Д. като има предвид доказаният положителен опит в град Пиаченца, където вече бяха доставени 140 полуавтоматични дефибрилатори и за тяхното използване бяха обучени над 4 500 души,
Е. като има предвид, че дефибрилаторите са на разположение на гражданите на обществени места, отбелязани със специални насочващи табели,
Ж. като има предвид възможността за борба с това смъртоносно явление чрез ранна дефибрилация,
1. призовава Комисията и Съвета да предприемат осведомителни кампании и да настояват за доставката на дефибрилатори като животоспасяващо оборудване, което може радикално да увеличи случаите на оцелели от спиране на сърдечната дейност;
2. призовава Съвета и Комисията да представят предложение в този смисъл, така че правителствата на държавите-членки да имат възможност да се запознаят с осъщестяваваната в момента положителна инициатива, наречена „Проект VITA“, която би могла да обхване цялата територия на Съюза.
