Отговор, даден от г-жа Рединг от името на Комисията
(8 юли 2011 г.)
Комисията потвърждава, че е в течение на информационната кампания, цитирана от уважаемите членове на Парламента. По искане на Комисията унгарските власти потвърдиха, че безвъзмездните средства, които са им били отпуснати по програмата PROGRESS в частта ѝ за равенство между половете, са били отчасти използвани за финансиране на кампанията, която представя осиновяването като алтернатива на аборта.
В унгарския проект, за който бе подадена молба за финансиране през май 2010 г. в рамките на покана за представяне на предложения, не се споменава конкретна кампания по въпросите на аборта или осиновяването.
Комисията се свърза с унгарските власти, за да поиска да бъде спряна частта от кампанията, занимаваща се с въпросите на аборта, и да бъде иззети всички съществуващи плакати. Комисията уведоми също унгарската страна, че си запазва правото да започне процедура по прекратяване на договора за предоставяне на безвъзмездни средства и да анализира последиците, включително от финансово естество, от неправомерна според нея употреба на европейски средства.
Процедурата за контрол върху използването на безвъзмездните средства се провежда успоредно с процедурата за плащане Член 117 от Финансовия регламент http://www.cc.cec/budg/leg/finreg/leg-020-25_finreg2002_fr.html#117 . Исканията за изплащането на второто предварително финансиране и на остатъка се придружават, освен другото, от технически доклад относно изпълнението на действието. Освен това Комисията може да поиска допълнителни документи или информация, която сметне за необходима Тук не се дават подробности за финансовите документи, придружаващи тези искания. .
Бенефициерът е задължен да информира Комисията за всяка съществена промяна, настъпила по време на изпълнението на проекта. Всяко изменение на условията за отпускане на безвъзмездните средства трябва да бъде предмет на допълнително писмено споразумение.
В случая на унгарския проект договорът бе подписан през декември 2010 г. и бе преведен първият транш от финансирането. Бенефициерът не е съобщил за промяна в работната програма. Все още не е подал искане за второ предварително финансиране. Не е представен и доклад за напредъка на проекта.
Що се отнася до предварителния контрол по изпълнението на програмата, в рамките на процедурата по комитология Комисията се подпомага от комитет, съставен от представители на държавите-членки, в управлението на програмата PROGRESS. В задачите на този комитет са включени одобряването на представените му годишни работни програми и проследяването на задоволителното изпълнение на тези програми, посредством, освен другото, одобряването на проектосписъците с бенефициери от поканите за представяне на предложения. Списъците с бенефициери се предават също така на Съвета и на Европейския парламент.
