Отговор, даден от г-н Поточник от името на Комисията
(9 февруари 2012 г.)
Комисията определено насърчава използването на екологосъобразни перилни препарати с цел да се намали въздействието върху околната среда в Европа, включително въглеродния отпечатък, чрез отнасящи се до продуктите инструменти, в това число знака за екомаркировка на ЕС и екологосъобразните обществени поръчки.
От 1999 г. насам бяха разработени критерии за потребителски перилни препарати за присъждане на знака за екомаркировка на ЕС; неотдавна тези критерии бяха актуализирани за насърчаване, между другото, на употребата на такива препарати, предназначени за използване в студена вода. Също и за екологосъобразните обществени поръчки Комисията понастоящем актуализира критериите, които могат да бъдат използвани от държавни органи за закупуване на екологосъобразни перилни препарати.
Допълнителна информация относно знака за екомаркировка на ЕС и критериите за перилни препарати е на разположение в интернет на адрес: http://ec.europa.eu/environment/ecolabel.
Допълнителна информация относно екологосъобразните обществени поръчки и критериите за перилни препарати е налична на адрес: http://ec.europa.eu/environment/gpp.
Освен това от 2005 г. насам по линия на доброволната инициатива на производителите на перилни препарати, наречена „Харта за устойчиво почистване“ и целяща централна роля на обединяването на устойчивото производство и потребление в развитието на перилните препарати, продължава популяризирането на ефикасни навици за пране сред потребителите в ЕС, като по този начин се допринася за значителни икономии на вода и енергия.
Допълнителна информация относно тази доброволна харта на производителите е налична на www.cleanright.eu.
