Престъпления на тоталитарните режими
Правосъдие и вътрешни работи
2008-04-21 - 20:55
На 21-ви април Европейската комисия представи пред ЕП декларация след провелото се на 8-ми април в Брюксел публично изслушване на тема "Престъпления, извършени от тоталитарни режими". След това депутатите проведоха дебат по темата.
Публичното изслушване върху "геноцид, престъпления срещу човечеството и военни престъпления, извършени от тоталитарните режими", е организирано съвместно от Словенското председателство на ЕС и Комисията, като двете основни теми са били признаването на тези престъпления и как да бъде постигнато обществено помирение по тези теми в страните-членки.
В дебатите участие взеха представители на държавите-членки, както и членове на ЕП. Желанието на Комисията беше това да е дискусия на независими специалисти, опиращи се на научни факти.
Изслушването е организирано по искане на Съвета, след като беше постигнато съгласие по рамковото решение за борба срещу расизма и ксенофобията. Някои от новите държави-членки искаха включването в него на престъпления, извършени от съветския режим. След постигнат компромис Комисията ще използва информацията от проведеното публично изслушване в по-нататъшните си законодателни инициативи.
Отношението към тоталитарните режими е много сложна и чувствителна материя, като всяка страна-членка има свой собствен начин за постигане на помирение с историческото си минало. Европейският съюз сам по себе си е добър пример за помирение, и въпреки че има ограничени правомощия в тази област, неговата роля е да подпомогне колкото се може повече тези процеси, организирайки дискусии и създавайки възможности за взаимна обмяна на мнения и практики.
След като изслушаха декларацията на Jacques Barrot от името на Европейската комисия, депутатите проведоха дебат по темата за престъпленията на тоталитарните режими. Преобладаващата тема бяха престъпленията на нацисткия и съветския, както и на някои други тоталитарни режими. Изказване по въпроса направи българският депутат Слави Бинев (Независими).
20080418IPR27052 Разискванията относно изслушването по въпросите на „геноцида, престъпленията срещу човечеството и военните престъпления извършени от тоталитарните режими“ (8 април 2008 г.) ще бъдат публикувани скоро на този линк Пленарна сесия на Европейския парламент - 21-24 април 2008 г., Страсбург
BG
1
LINK
/activities/plenary/cre/calendar.do?language=BG#
-//EP//TEXT IM-PRESS 20080410BRI26349 FULL-TEXT NOT XML V0//BG
-//EP//DTD IM-PRESS 20050901 IPR DOC XML V0//EN
-//EP//STYLESHEET IM-PRESS 20050901 IPR DOC XML V0//EN
