Въпрос с искане за писмен отговор E-008969/2011
до Комисията
Член 117 от Правилника за дейността
Vladko Todorov Panayotov (ALDE)
(10 октомври 2011 г.)
Относно: Парабени
Въпреки че парабените се използват от дълго време като консервант в много козметични продукти, има противоречиви становища относно тяхната безопасност. Някои предварителни проучвания показват наличието на малки количества парабени при рака на гърдата, а също така и че те предизвикват отделянето на естроген. Като се имат предвид тези рискове за здравето, разполага ли Комисията с информация относно това дали парабените ще продължат да се използват или не при настоящата допустима концентрация от 0,4 % (за отделен естер) до 0,8 % (за смес от естери) съгласно новата директива за козметичните продукти (Регламент (ЕО) № 1223/2009 от 2009 г.)?